Γράμμα από την Ουγκάντα - Πορευθέντες\nΓράμμα από την Ουγκάντα\nΑγαπητοί αδελφοί, φίλοι της Ιεραποστολής,”Πορευθέντες”, χαίρετε εν Κυρίω από τήν Ουγκάντα καί τήν νεοσύστατη Επισκοπή Τζίντζας.\nΧαιρόμαστε και παίρνουμε δύναμη πάντοτε για την αγάπη και την συνεχή βοήθεια σας, σε όλους τούς τομείς των λειτουργικών καί κοινωνικών αναγκών του Ιεραποστολικού αγώνος μας, Είμαστε πάντοτε ευγνώμονες. Με ιδιαίτερη χαρά όμως αυτή την φορά, μοιραζόμαστε μαζί σας τα ευχάριστα Νέα ότι, η χώρα της Ουγκάντας, απ’ όπου ξεκίνησε η Ιεραποστολή στην Αφρική, ενδυναμώθηκε με μία ακόμη Επισκοπή. Τήν Επισκοπή Τζίντζας. Έτσι πλέων υπάρχουν τρεις Επισκοπές. Η Μητρόπολη Καμπάλας, η Επισκοπή Γκούλου καί η Επισκοπή Τζίντζας.\nΓια τό πνευματικό έργο τό οποίο επιτελείται, καί για τις ανάγκες του ποιμνίου μας, ο Μακαριώτατος Πάπας καί Πατριάρχης Αλεξανδρείας καί Πάσης Αφρικής κ. κ. Θεόδωρος Β΄, με δική μας εισήγηση καί κατόπιν εγκρίσεως από τό σεπτό σώμα της Ιεραρχίας του Αλεξανδρινού Θρόνου, δημιούργησε, αποσπώντας τμήμα από την Επισκοπή Γκούλου και Ανατολικής Ουγκάντας, τήν Επισκοπή Τζίντζα και Ανατολικής Ουγκάντας.\nΚάνουμε πλέων νέα αρχή. Οι ανάγκες καί πάλι πολλές καί μεγάλες. Από τήν ίδρυση του Επισκοπείου, τόν ευτρεπισμό των Ιερών Ναών που ήδη υπάρχουν καί τό χτίσιμο νέων Ναών καί κτηριακών υποδομών.\nΖητώ καί πάλι τις προσευχές σας για νά ανταπεξέλθουμε στις νέες προκλήσεις. Η χώρα της Αφρικής δέχτηκε Θρησκευτική εισβολή από ομόδοξη χώρα, με σκοπό τόν Θρησκευτικό επεκτατισμό, ενάντια στους Κανόνες της Εκκλησίας, παρακινούμενη από μικρόψυχα συμφέροντα, σκανδαλίζοντας τις ψυχές του δικού μας ποιμνίου, που με κόπο και πολύ προσευχή τόσα χρόνια προσπαθούμε νά φανούμε αντάξιοι στο κάλεσμα του Κυρίου μας για τόν Ευαγγελισμό των Εθνών. Τό άδικο όμως δέν ευλογείται. Τα λίγα αργύρια που προσφέρουν τώρα, για νά εξαγοράσουν αυτές τις ψυχές, κάποτε θα τελειώσουν. Εμείς όμως είμαστε εδώ καί περιμένουμε καί θα περιμένουμε όπως τόν πατέρα του άσωτου υιού, μέχρι νά ξεθαμπώσουν τα πνευματικά τους μάτια καί νά δουν τήν πραγματικότητα. Όλες οι χώρες της Αφρικής έχουν τόν πατέρα τους καί αυτός είναι ο Προκαθήμενος του Αλεξανδρινού Θρόνου, Πάπας καί Πατριάρχης, Πάσης Αφρικής κ. κ. Θεόδωρος Β΄. Προσευχηθείτε αδελφοί μου, είναι τό μόνο μέσω που έχουμε για νά ξεπερνάμε τα προβλήματα καί νά δίνουμε λύσεις.\nΓια νά επανέλθουμε, τό έργο μας, όπως θα διαπιστώσετε από τό φωτογραφικό υλικό, έχει νά κάνει πρωτίστως με τόν αγιασμό των ψυχών καί ακολουθεί η κοινωνική μέριμνα. Ο Επίσκοπος, οι Ιερείς, τα πρόσωπα τα οποία διακονούν εθελοντικά, δίνουν τήν ψυχή τούς. Δίπλα στη λέξη καί τήν έννοια της αγάπης μπαίνει η θυσία. Θυσιαστική αγάπη. Ολοκληρωτική αγάπη, χωρίς διακρίσεις σε φυλές, κοινωνικές ή θρησκευτικές ομάδες. Ο καθένας που χτυπά τήν πόρτα του Ιεραποστολικού κλιμακίου μας, δέν φεύγει χωρίς νά πάρει κάτι. Γι’ αυτό καί μέριμνά μας είναι πλέων νά δημιουργήσουμε κέντρα, είδη ξεκινήσαμε την θεμελίωση του Επισκοπείου/Πνευματικό κέντρο στην Τζίντζα, ξεκινήσαμε μια φάρμα στην περιοχή Νακαμπάλε, με καλλιέργειες και ζώα, ώστε νά έχουμε τούς πόρους για νά προσφέρουμε περισσότερη πνευματική καί κοινωνική στήριξη. Την φιλανθρωπική βοήθεια στους φτωχούς συνανθρώπους μας, και κυρίως τα παιδιά. Και σε όλα αυτά χρειαζόμαστε την βοήθεια σας.\nΧτυπάμε λοιπόν καί πάλι τήν πόρτα της καρδιά σας. Μην μας παρεξηγείτε. Η Αφρική είναι μια όμορφη ήπειρος, έχει τα πάντα, αλλά λείπουν οι υποδομές. Αυτό που προσπαθούμε είναι μαζί με τήν πνευματική τροφή, νά βελτιώσουμε καί τις συνθήκες της ζωής. Γνωρίζεται τό τι δίδασκε καί τι προέτρεπε ο Άγιος Κοσμάς ο Αιτωλός στο υπόδουλο τότε γένος των Ελλήνων νά κάνει. Νά χτίζουν σχολεία. Γιατί εκεί θα μάθουν τήν αλήθεια καί θα ελευθερωθούν. Αυτό προσπαθούμε να κάνουμε κι εμείς. Χτίζουμε Ναούς για νά ελευθερωθούμε από τα δεσμά των δαιμονικών προκαταλήψεων, χτίζουμε σχολεία για νά μάθουμε νά σκεφτόμαστε, νά γινόμαστε δημιουργικοί, γιςα νά είμαστε ελεύθεροι.\nΗ νέα Επισκοπή Τζίντζας είναι μια νέα πρόκληση στο Ιεραποστολικό μας έργο. Είναι η απόδειξη ότι στην Αφρική η Ορθοδοξία δίνει νόημα στη ζωή των ανθρώπων καί όλο περισσότεροι θέλουν νά μάθουν καί νά ζήσουν τήν αλήθεια του Ευαγγελίου καί νά γευθούν τό Σώμα καί τι Αίμα του Κυρίου. Αυτό προσφέρουμε, γι’ αυτό θυσιαζόμαστε καί γι’ αυτό επιζητούμε τις προσευχές σας.\nΚαί πάλι σας ευχαριστώ μέσα από τήν καρδιά μου. Νά είστε βέβαιοι πως μέσα από τό φωτογραφικό υλικό, τό ποίο θα αποστέλλομαι, θα βλέπετε νά υλοποιούνται τα δικά σας έργα από τη δική σας προσφορά καί νά γινόμαστε όλοι μέτοχοι της ίδιας χαράς.\nΕυλογημένη Μεγάλη Τεσσαρακοστή, με ειρήνη και χαρά Χριστού, να προσκυνήσουμε και την Αγία Ανάσταση.\n+Ο Τζίντζας Σίλβεστρος\nΕπισκοπή Τζίντζας και Ανατολικής Ουγκάντας


Ο Γιάννης Αντετοκούνμπο πήγε σε αγώνα wrestling, πήρε τη ζώνη του πρωταθλητή και αποθεώθηκε '); });\nΟ Γιάννης Αντετοκούνμπο πήγε σε αγώνα wrestling, πήρε τη ζώνη του πρωταθλητή και αποθεώθηκε\nΑΛΕΞΑΝΔΡΟΣ ΤΡΙΓΚΑΣ 26.08.2021 | 08:50\nΟ Γιάννης Αντετοκούνμπο με τη ζώνη του πρωταθλητή σε αγώνα wrestling TWITTER\nΟ Γιάννης Αντετοκούνμπο, παρέα με τον αδελφό του, Άλεξ, βρέθηκε σε αγώνα wrestling στο Μιλγουόκι και αποθεώθηκε.\nΗ ζωή του MVP. Ο Γιάννης Αντετοκούνμπο απολαμβάνει όσο τίποτε άλλο την καθημερινότητα του πρωταθλητή και του πολυτιμότερου παίκτη των NBA Finals, συνεχίζοντας να δίνει το παρών σε αθλητικά θεάματα στο Μιλγουόκι.\nΜετά τον αγώνα των Μπρούερς, σειρά πήρε το wrestling. Μαζί με τον αδελφό του, Άλεξ, έδωσε το παρών σε αγώνα, έκανε την απαραίτητη είσοδο και εν συνεχεία απόλαυσε όσα έγιναν, από την πρώτη σειρά.


Bloggers ενωμένοι ποτέ νικημένοι!!: ΠΑΣΟΚ και επανεμφανίσεις εξαφανισμένων\nΚΑΙ πάμε στον…πολύ κ. Πάγκαλο-συνδαιτυμόνα που υπουργοποιήθηκε πριν ακόμα κλείσει το στόμα απ’ την τελευταία μπουκιά στο «δείπνο». Ποια είναι η πονηρότερη πρακτική για να άρεις τη σκέψη του ακροατή σου απ’ τις ευθύνες που μυρίζουν…Οτσαλάν, Ίμια και σημαία που θα την «παρέσυρε ο αέρας»; Να ισχυριστείς πως είναι αποτυχημένοι οι δυο πρωθυπουργοί (Σημίτης, Γ. Παπανδρέου)! Εκ των υστέρων! Άποψη διαμορφωμένη πρόσφατα και με οριστικό(;) διαζύγιό σου απ’ την πολιτική και όχι όταν κράταγες ηδονικά τα ηνία της εξουσίας.\nΠΟΙΟΣ άλλος (εξαφανισμένος) έσκασε μύτη στη «γιορτή»; Ο κ. Λαλιώτης! Δίκην επανεμφανιζόμενου κομήτη και χωρίς εξηγήσεις για την πολιτική του στάση και συμπεριφορά. Βίοι παράλληλοι με του κ. Σουφλιά τον βίο κι εμείς χωρίς λογαριασμό για τους Ολυμπιακούς και αμανάτι τα διόδια. (Εξοργιστικά, πέραν της δαπάνης, σε κακοσυντήρημένες εθνικές οδούς, ληστές για «ροπαλιά» στον ταξιδιώτη). Με άγνωστη την (παραμένουσα) σχέση του κ. Λαλιώτη με τους εργολάβους.\nΠΑΜΕ και σε άλλον απόντα; Κάποτε μας χάριζε τη…φλυαρία του δια στόματος «κεκοσμημένου» με την απαστράπτουσα οδοντοστοιχία του. Ύστερα ακούστηκε πως «έρχεται η σειρά του». Εμείς μελετούμε τη συμπεριφορά του κ. Τσοχατζόπουλου, τον φανταζόμαστε στο (πιθανό) εδώλιο και εικάζουμε. Για τη συμπεριφορά του Γιάννου, με βάση την αλήθεια που ήδη απέκρυψε (για καταθέσεις της πρ. συζύγου του κλπ).\nΓΙΑ τον έτερο «συνδαιτυμόνα» ονόματι Αυγερινός, δεν χρειάζεται να χαλαλίσουμε ούτε μια λέξη.\nΥΠΟΣΤΕΙΛΑΜΕ τη «σημαία», απιθώσαμε τα λάβαρα πετώντας το κομματικό μας ταμπελάκι. «Την ανάγκην φιλοτιμίαν ποιούμενοι»; Όχι. Κι αν πεθάνουν τα κόμματα; Δεν μας απασχολεί. Μόνο η Ελλάδα μη πεθάνει και τα συμπαρασύρει.\nΚΙ αν δεν το πρόσεξες πού μας κατάντησε η κομματολατρεία-ασπίδα και εφαλτήριο για επιτήδειους- ετοιμάσου να τα ξαναζήσεις. Με τους επιτήδειους στα κομματικά σκαλιά, βολεμένους και οικονομημένους.\nΑναρτήθηκε από Thanasis στις 8:08 π.μ.


Ευτυχία – Μονοπάτια\nΓιορτάζουν οι Ευτυχίες σήμερα. Ευτυχία… Το ζητούμενο – θεωρητικά, γιατί στην πράξη κάπου τον χάνουμε το δρόμο.\nΣύμφωνα με το λεξικό του Τριανταφυλλίδη «ευτυχία είναι η κατάσταση βαθιάς και διαρκούς ικανοποίησης, που δημιουργείται από την εκπλήρωση των ψυχικών και υλικών αναγκών και επιθυμιών». Η λέξη προκύπτει από τα ευ + τυγχάνω, κάτι καλό που συμβαίνει κατά τύχη δηλαδή.\nΚατά καιρούς έχουν ειπωθεί πολλά για την ευτυχία. Είναι αυτό που περιμένουμε να ‘ρθει (Μανώλης Φάμελλος), δεν είναι κατάσταση, αλλά στιγμές, τη νιώθεις όταν είσαι ο εαυτός σου κ.λπ. Οι φιλόσοφοι έδωσαν τις δικές τους ερμηνείες για το θέμα, ο καθένας από τη δική του σκοπιά. Πώς φτιάχνεις ορισμό για κάτι που όλοι επιθυμούν, αλλά διαφέρει για τον καθένα;\nΤο σίγουρο είναι πως η ευτυχία δεν είναι μόνιμη. Μπορεί να έρθει, αλλά δεν θα κρατήσει για πάντα. Σίγουρο επίσης είναι πως για τον καθένα σημαίνει και κάτι άλλο. Γνωρίζουμε καλά πως θέλει προσπάθεια για να τη φτάσεις, αλλά και για να την επανακτήσεις, όταν κάποια συγκυρία σου την στερήσει.\nΜα πώς μπορείς να είσαι ευτυχισμένος, όταν δίπλα σου υποφέρουν; (Κι αυτό κάποιος άλλος το είπε πριν από μένα.) Όταν βλέπεις ότι ο κόσμος που ζούμε είναι σκληρός, με θύματα ενόχους, αλλά και πολλούς -μάλλον περισσότερους- αθώους; Πώς να νιώσεις ευτυχία, όταν περιμένεις απαθής από τους άλλους; Όταν δεν κάνεις ό,τι περνάει από το χέρι σου για να αλλάξεις τα κακώς κείμενα στο μικρόκοσμό σου; Όταν κατηγορείς το δίπλα και αποποιείσαι ευθυνών; Όταν αφήνεις τον εαυτό σου να πλανάται και να εθελοτυφλεί; Όταν βλέπεις εικόνες παιδιών που δεν μπορούν ν’ ανασάνουν και συνεχίζεις να τρως πατατάκια;\nΘα μιλήσω για μένα. Δεν πρέπει ν’ αφήνω την ασχήμια γύρω μου να με καταβάλλει. Οφείλω σ’ αυτό το δώρο που μου δόθηκε και λέγεται ζωή να πεισμώνω και να παλεύω. Θέλει πολύ κόπο αυτό. Αλλά νιώθω ότι οφείλω να προσπαθώ για την ευτυχία χωρίς να βλάπτω το διπλανό μου. Νιώθω ότι οφείλω να συμβάλλω και στην ευτυχία του διπλανού.\nΗ ευτυχία δεν γεννιέται από πράγματα φθαρτά κι εφήμερα. Η ευτυχία, θαρρώ, είναι στάση ζωής, όσο παράξενο κι ακατόρθωτο κι αν ακούγεται. Είναι ο στόχος και ο τρόπος μαζί. Δεν μπορώ να σώσω τον κόσμο, μπορώ όμως με τη διάθεση και τις πράξεις μου ν’ αλλάξω έστω και λίγο προς το καλύτερο την καθημερινότητά μου κι ίσως και την καθημερινότητα των κοντινών μου προσώπων. Ελπίζοντας σε αλυσιδωτή αντίδραση…\n(Με αφορμή τη σημερινή γιορτή και τα πρόσφατα θλιβερά γεγονότα)\nΜια άλλη ευτυχία – Μαρία Ρίζου


«Πώς Μπορώ να Φωτίσω τα Έργα Τέχνης που Βρίσκονται στους Τοίχους του Σπιτιού μου;» | Kontasas\nΑρχική / VIRAL / «Πώς Μπορώ να Φωτίσω τα Έργα Τέχνης που Βρίσκονται στους Τοίχους του Σπιτιού μου;»\n«Πώς Μπορώ να Φωτίσω τα Έργα Τέχνης που Βρίσκονται στους Τοίχους του Σπιτιού μου;»\nΙούνιος 14, 2017\tVIRAL\nΗ φίλη μας, Βασιλική Μουσλοπούλου, από την Αθήνα αναρωτιέται πως μπορεί να φωτίσει τα έργα τέχνης στον τοίχο της: «Θα ήθελα να αναδείξω με κατάλληλο φωτισμό μερικές δικές μου φωτογραφίες που είναι τυπωμένες σε φύλλα αλουμινίου και βρίσκονται κρεμασμένες (ως κάδρα) στο σαλόνι του σπιτιού μου. Ο φωτισμός πρέπει να στοχεύει ακριβώς τα όρια του κάδρου (και φυσικά το εσωτερικό του) και όχι να «χύνεται» έξω από το κάδρο. Γι΄ αυτό έχω την εντύπωση ότι χρειάζονται σποτάκια οροφής με πολύ στοχευμένη δέσμη φωτός (έχω δοκιμάσει απλούς προβολείς και το αποτέλεσμα δεν είναι ικανοποιητικό). Θα μπορούσατε να με διαφωτίσετε σχετικά;».\nΟ φωτισμός των κάδρων φαίνεται απλός, αλλά κάποιες φορές χρειάζεται να δοθεί προσοχή στις λεπτομέρειες ώστε το αποτέλεσμα να είναι άρτιο. Αρχικά, οι απλοί προβολείς και ο κατακόρυφος φωτισμός είναι σπάνιος, καθώς δημιουργεί σκιές στο πλαίσιο πάνω από το κάδρο. Ας δούμε, όμως, μερικούς βασικούς κανόνες.\nΟ φωτισμός των κάδρων φαίνεται απλός, αλλά κάποιες φορές χρειάζεται να δοθεί προσοχή στις λεπτομέρειες.\nΦώτα LED Είναι από τις καλύτερες επιλογές για να αναδείξετε έργα τέχνης. Δεν ανεβάζουν μεγάλη θερμοκρασία, πράγμα που σημαίνει ότι τα έργα σας είναι προστατευμένα. Επίσης έχουν μεγάλη διάρκεια ζωής και καταναλώνουν μικρή ενέργεια.\nΛαμπτήρες πυρακτώσεως Οι κλασσικοί λαμπτήρες πυρακτώσεως δημιουργούν έναν ζεστό φωτισμό που αναδεικνύει τα κίτρινα και τα κόκκινα χρώματα, ενώ κάνει λιγότερο έντονα τα μπλε και τα πράσινα.\nΛάμπες αλογόνου Ρίχνουν το πιο αγνό άσπρο φως, πράγμα που τις κάνει κατάλληλες για την ανάδειξη των περισσότερων έργων τέχνης. Βγάζουν όμως αρκετή ζέστη, γι αυτό πρέπει να βρίσκονται σε αρκετή απόσταση από το έργο ώστε να μην το καταστρέψουν. Αν επιλέξετε να χρησιμοποιήσετε λάμπες αλογόνου, σκεφτείτε να τοποθετήσετε ένα φίλτρο UV στον λαμπτήρα.\nΛάμπες φθορίου Οι λάμπες φθορίου αλλοιώνουν τα χρώματα και η υψηλή ακτινοβολία μπορεί να είναι επιζήμια για το έργο τέχνης. Σε γενικές γραμμές δεν προτείνονται.\nΟ καλύτερος τρόπος για να είναι στοχευμένος ο φωτισμός σας είναι, πράγματι, τα σποτ οροφής. Το φως πρέπει να χτυπάει στο κέντρο του κάδρου με γωνία περίπου 30 μοιρών. Αν είναι λιγότερο από 30 μοίρες θα δημιουργηθούν σκιές πίσω από το κάδρο. Αν είναι περισσότερο, θα έχετε αντανάκλαση. Σε περίπτωση που δεν καταφέρετε να εξαλείψετε την αντανάκλαση, η λύση είναι να βάλετε δύο σποτ που θα «συναντιούνται» πάνω στο έργο σας.\nΤο φως πρέπει να χτυπάει στο κέντρο του κάδρου με γωνία περίπου 30 μοιρών.\nΈνα άλλο πράγμα που πρέπει να λάβετε υπόψη σας είναι ο φωτισμός του υπόλοιπου δωματίου. Σε γενικές γραμμές ισχύει ο κανόνας ότι ο φωτισμός που θα πέφτει στο κάδρο σας πρέπει να είναι 3 φορές πιο ισχυρός από τον φωτισμό του υπόλοιπου χώρου. Ένα σποτ με dimmer θα είναι ιδιαίτερα πρακτικό για να προσαρμόζετε αν θέλετε το φωτισμό ανάλογα με τον φωτισμό του υπόλοιπου χώρου.\nΧρησιμοποιήστε προβολάκι με πτερύγια για να οριοθετήσετε το φως.\nΓια την τέλεια οριοθέτηση του φωτός, μπορείτε να χρησιμοποιήσετε πτερύγια στο προβολάκι σας, έτσι ώστε να ορίσετε πολύ συγκεκριμένα το φωτιστικό «κάδρο». Καλή επιτυχία!\nΠροηγούμενο 5 Ιδέες για να Ανανεώσετε Εύκολα το Βαρετό σας Υπνοδωμάτιο\nΕπόμενο Το Λυσάρι της Νοικοκυράς: 13+1 Σπιτικά Tips που Όλοι θα Ήθελαν να Ξέρουν!\nΕίναι κάποιες φορές στη ζωή μας που θα αλλάξουμε σπίτι και ενδεχομένως να πρέπει να …\nΟ Δ. Παπακώστας αναλαμβάνει Γενικός Διευθυντής στην Εταιρεία Διανομής Αερίου Αττικής\nΠέτρος Κωστόπουλος: «Δεν θέλω να συζητάω για έναν χωρισμό που έχει γίνει πριν από 5 χρόνια»\n«Χαστούκι» δικαστών στον Τραμπ για τα παιδιά μεταναστών


Φανοτή: Ένας οικισμός, μια μαρτυρία διαχρονικότητας • EpirusPost • Ειδήσεις, Ιωάννινα, Άρτα, Πρέβεζα, Θεσπρωτία\nΦανοτή: Ένας οικισμός, μια μαρτυρία διαχρονικότητας\nΜόλις δεκαπέντε χιλιόμετρα από την Ηγουμενίτσα… Ένας αρχαίος οικισμός, μια μαρτυρία διαχρονικότητας. Η Αρχαία Φανοτή (Ντόλιανη) αποτελεί έναν τειχισμένο με διπλό οχυρωματικό περίβολο οικισμό, ο οποίος υπήρξε κέντρο του αρχαίου θεσπρωτικού φύλου των Φανοτέων, που πιστεύεται ότι κατοικούσε στην περιοχή μεταξύ της Μουργκάνας και του μέσου ποταμού Καλαμά.\nΟ αρχαίος οικισμός, πάνω σε φυσικά οχυρό λόφο ύψους 85 μ. δίπλα ακριβώς από τον Καλαμά, ανάμεσα στα χωριά Αγ. Γεώργιος και Γεροπλάτανος, έχει έκταση 53 στρέμματα. Με την ολοκλήρωση της νέας γέφυρας πολύ κοντά στον αρχαιολογικό χώρο, η Ντόλιανη απέχει μόλις 2 χλμ. από την εθνική οδό Ηγουμενίτσας – Ιωαννίνων.\nΟ διπλός οχυρωματικός περίβολος μήκους 1.042 μ. της ύστερης κλασικής Ελληνιστικής εποχής ενισχύεται κατά διαστήματα με ορθογώνιους πύργους. Αυτό σε συνδυασμό με τις απόκρημνες πλαγιές στις πλευρές που περιβάλλονται από τον Καλαμά, παρείχε στον οικισμό εξαιρετική δυνατότητα άμυνας.


B a s k e t........... A c t i o n: Ο Απόλλων της ανατροπής\nΟ Απόλλων της ανατροπής\nΜε ανατροπή διαρκείας στο δεύτερο ημίχρονο ο Απόλλων Πάτρας πέτυχε την τρίτη του φετινή νίκη στο πρωτάθλημα, καθώς επικράτησε με 82-73 του ΑΓΟΡ στο κλειστό της Περιβόλας.\nΖεστός μπήκε στο παρκέ ο ΝτεΜάριους Μπολντς και αποτέλεσμα αυτού ήταν από το ξεκίνημα του αγώνα ο Απόλλων να πάρει τα ηνία του αγώνα (10-4 στο 4’ με 8 πόντους του Αμερικανού). Οι παίκτες του Θανάση Γιαπλέ όμως αντέδρασαν και με καλάθια από Χαρτ και Προύιτ μείωσαν στα μισά σε 10-9. Ο Χαρτ είχε πάρει φωτιά όμως για το Ρέθυμνο και έχοντας τη συμπαράσταση του Κουμπούρα η διαφορά πήγε στους 7 υπέρ των Κρητικών (10-17). Οι γηπεδούχοι δεν μπορούσαν να αντιδράσουν και μοιραία μέχρι να κλείσει το δεκάλεπτο η διαφορά ανέβηκε κι άλλο με δράση τον Αλεξάντερ, κλείνοντας την πρώτη περίοδο με σκορ 16-24.\nΟι παίκτες του Νίκου Βετούλα ξύπνησαν στη συνέχεια όμως και με μπροστάρηδες τις… παλιοσειρές Αργυρόπουλο και Πέτροβιτς η διαφορά μειώθηκε στο τρίποντο (23-26 στο 13’). Ο Τζόζεφ Τέιλορ ανέλαβε δράση και στα μισά της περιόδου μείωσε σε 27-28, αλλά από εκείνο το σημείο ο Προύιτ πήρε τ’όπλο του και με συνεχόμενους πόντους έδωσε ανάσα 6 πόντων στους φιλοξενούμενους (30-36 στο 18’). Ο Προύιτ είχε ζεσταθεί για τα καλά ανεβάζοντας ακόμα περισσότερο τη διαφορά (33-42), όμως το ημίχρονο έκλεισε με καλάθι του Μπολντς ο οποίος μείωσε για τον Απόλλωνα σε 35-42.\nΜε σκοπό να ανατρέψει τα δεδομένα μπήκε στο δεύτερο μέρος ο Απόλλων κι έτσι με Πέτροβιτς, Τέιλορ και Μπολντς στο 24’ η διαφορά μειώθηκε στο καλάθι (42-44). Λίγο αργότερα ο Τέιλορ συνέχισε το επιθετικό του κρεσέντο και με κάρφωμα ισοφάρισε σε 46-46, ενώ στο 28’ έδωσε προβάδισμα μετά από ώρα στους «μελανόλευκους» με 49-47. Προύιτ και Γκάμπριελ έδωσαν εκ νέου προβάδισμα στους φιλοξενούμενους (51-52), αλλά ο Αργυρόπουλος με τρίποντο έκανε το σκορ 54-52 υπέρ των γηπεδούχων. Την τελευταία λέξη όμως για το πρώτο μέρος την είπε ο Άρμπετ από πλευράς Ρεθύμνου, καθώς ο Εσθονός με τρίποντο στην εκπνοή έγραψε το 54-55, κλείνοντας με αυτό το σκορ το τρίτο δεκάλεπτο.\nΑργυρόπουλος και Μπολντς στο 31’ ισοφάρισαν σε 58-58 για τον Απόλλωνα, αλλά με τον Κουμπούρα οι φιλοξενούμενοι απάντησαν γρήγορα για το 58-61. Ο Γκάμπριελ στο 33’ έδωσε ανάσα 4 πόντων στην ομάδα του Ρεθύμνου (60-64), αλλά Λιανός και Πέτροβιτς με επί μέρους 6-0 έβαλαν τον Απόλλωνα σε θέση οδηγού (66-64). Στα μισά της περιόδου ο Λιανός με νέο καλάθι έφερε τους Πατρινούς στο +4 (68-64). Οι παίκτες του Θανάση Γιαπλέ είχαν μπλοκάρει και η διαφορά ανέβαινε ακόμα περισσότερο (70-64 με Πέτροβιτς). Οι γηπεδούχοι έχτιζαν τη διαφορά τους (72-64 με Χιλ), ενώ ο Μπολντς με νέο καλάθι σφράγισε ουσιαστικά τη νίκη του Απόλλωνα γράφοντας το 76-65 στο 39’. Τίποτα δεν μπορούσε να ανατραπεί στη συνέχεια, με τον Απόλλωνα να παίρνει μια πολύ σημαντική και σπουδαία νίκη με σκορ 82-73.\nΑπόλλων Πάτρας (Βετούλας): Χιλ 5, Αργυρόπουλος 17(1), Τέιλορ 12, Ντάνιελ 4, Λιανός 5(1), Πέτροβιτς 16(2), Ζαφείρης, Τρεπάλοβατς 2, Μπολντς 21(1).\nΡέθυμνο (Γιαπλές): Χαρτ 10(2), Καλλινικίδης, Κουμπούρας 10, Αγγελόπουλος 4, Προύιτ 23(1), Καλαμπόκης 4, Κανονίδης, Λάτοβιτς, Αλεξάντερ 7, Άρμπετ 5(1), Γκάμπριελ 10.


Δ’ Εθνική: Ακάθεκτη η Αχαϊκή-Ήττες για Ατρόμητο, Θύελλα! | TALIBAN NEWS\nΔ’ Εθνική: Ακάθεκτη η Αχαϊκή-Ήττες για Ατρόμητο, Θύελλα!\nΟλοκληρώθηκε πριν από λίγη ώρα, η 12η αγωνιστική για την Δ’ Εθνική και τον 6ο όμιλο, με τις ομάδες της Αχαϊας (όσες αγωνίστηκαν) να προκαλούν ανάμεικτα συναισθήματα.\nΑρχικά, στο σπουδαιότερο ζευγάρι της ημέρας, το Πανόπουλο συνέχισε το σερί νικών, επικρατώντας και της Θύελλας Πατρών με 1-0 και έμεινε σε απόσταση τριών βαθμών από τον πρωτοπόρο Παναιγιάλειο, ο όποιος πήρε τους τρεις βαθμούς με τον Τριταιϊκό, άνευ αγώνα. Αντίθετα, η ομάδα του Θοδωρή Πατρωνη βυθίζεται όλο και πιο βαθιά στον πάτο του βαθμολογικού πίνακα και πρέπει να ανακάμψει, αν θέλει να έχει καλύτερη τύχη στο πρωτάθλημα.\nΕπίσης, την ήττα γνώρισε και ο Ατρόμητος Λάππα με 4-2 στα Φιλιατρά από την τοπική Εράνη και έπεσε από την τρίτη θέση της βαθμολογίας, καθώς ο Διαγόρας πήρε τη θέση του, παίρνοντας το τρίποντο άκοπα από το Τσιλιβή, που έχει αποχωρήσει από το πρωτάθλημα.\nΟ μοναδικός διασωθείς, που κράτησε ψηλά το αχαϊκό φρόνημα ήταν η φορμαρισμένη Αχαϊκή, που με κεκτημένη ταχύτητα από το «διπλό» επί των Βρασιών κατέβαλλε άλλους 3 βαθμού κόντρα στον ΑΟ Εικοσιμίας και αναρριχήθηκε ακόμα περισσότερο στην βαθμολογία.\nΤριταιϊκός – Παναιγιάλειος 0-3 α.α.\nΑτρόμητος 7-2-4 17-10 23\nΑΟ Εικοσιμίας 2-0-10 10-32 6\nΕπόμενη αγωνιστική (13η-12/2)\nΑστέρας Αμαλιάδας-Εράνη Φιλιατριών\n← Δ’ Εθνική: Δεσπόζει το Πανόπουλο-Θύελλα!\nΣΟΥΠΕΡ ΛΙΓΚΑ: Τώρα αρχίζει το πρωτάθλημα! →


Δήμος Νισύρου | ΜΗΝΥΜΑ ΤΟΥ ΔΗΜΑΡΧΟΥ ΝΙΣΥΡΟΥ ΓΙΑ ΤΟ ΝΕΟ ΧΡΟΝΟ\n02 Ιαν ΜΗΝΥΜΑ ΤΟΥ ΔΗΜΑΡΧΟΥ ΝΙΣΥΡΟΥ ΓΙΑ ΤΟ ΝΕΟ ΧΡΟΝΟ\nPosted at 11:51h in Δελτία Τύπου by staboul\nΗ χρονιά της πρωτοφανούς πανδημίας, του πρωτόγνωρου φόβου, της απώλειας ζωής εκατοντάδων χιλιάδων συνανθρώπων μας σε όλα τα πέρατα της γής, έφυγε. Ο τρόπος ζωής ολόκληρης της ανθρωπότητας άλλαξε, οι ατομικές μας ελευθερίες περιορίστηκαν και η μεγαλύτερη παγκόσμια οικονομική ύφεση μετά τον Β’ παγκόσμιο πόλεμο, επηρέασαν και την τελευταία γωνιά του πλανήτη μας.\nΜέσα σε αυτές τις δύσκολες συνθήκες, η Νίσυρος, η Νισύρικη κοινωνία, στάθηκε όρθια και υγιής. Ο Δήμος μας με αλληλεγγύη και φροντίδα αντιμετώπισε με επιτυχία τις δυσκολίες που προέκυψαν από αυτή την πρωτοφανή πολυεπίπεδη παγκόσμια κρίση. Η τουριστική κίνηση στο νησί παρουσίασε μεγάλη πτώση, όμως, με τη δημιουργία θέσεων εργασίας στο Δήμο αποσοβήθηκαν σε μεγάλο βαθμό οι κοινωνικές επιπτώσεις. Η κοινωνική πολιτική της Δημοτικής αρχής αποτέλεσε ένεση ελπίδας στην κοινωνία. Η δημιουργία της κοινωνικής δομής «Είμαστε Κοντά σου», προσέφερε υπηρεσίες στον τομέα της υγείας των κατοίκων του νησιού μας. Κανένας δεν νόσησε. Η συνεργασία με όλους τους τοπικούς φορείς, ιδιαίτερα με την εκκλησία και τον στρατό, συνέβαλαν στη μεγαλύτερη κοινωνική συνοχή. Το 2020 δεκάδες έργα δημοπρατήθηκαν, ο βιολογικός καθαρισμός χρηματοδοτήθηκε από το υπουργείο εσωτερικών και οι μελέτες των έργων ύδρευσης και αποχέτευσης του Μανδρακίου και των Πάλων ολοκληρώθηκαν. Ξεκίνησαν οι εργασίες του μεγάλου έργου της ύδρευσης των οικισμών Εμπορειού και Νικειών. Η μελέτη του λιμανιού του Μανδρακίου δημοπρατήθηκε, ο δρόμος του Σταυρού ολοκληρώθηκε, το γήπεδο προδιαγραφών FIFA παραδόθηκε στους νέους της Νισύρου, το υδατοδρόμιο βρίσκεται στην τελευταία στροφή του δρόμου εγκατάστασης του και για την πολυπόθητη επισκευή των Δημοτικών ιαματικών λουτρών πολύ σύντομα θα υπάρξουν αποτελέσματα. Δεκάδες έργα ολοκληρώθηκαν, όπως η ανακαίνιση του Ζωσιμοπούλειου θεάτρου, η ανακαίνιση του «Καρβαϊνειου σχολείου», η ανακαίνιση του κοιμητηρίου των Πάλων, η ανακαίνιση του κοινοτικού κτιρίου των Νικειών, η ανακαίνιση του Ηφαιστειολογικού Μουσείου, η ανακαίνιση του κτιρίου «λουτρά» και των δημόσιων τουαλετών στα Νικειά, η αναμόρφωση του προαύλιου του Δημοτικού σχολείου, πολλά μονοπάτια επιδιορθώθηκαν, κλπ. Οι εργασίες σε όλα τα επίπεδα συνεχίζονται με γοργούς ρυθμούς. Φέτος οι πληρωμές του Δήμου μας πλησίασαν τα 3,5 εκατομμύρια ευρώ, και το οικονομικό απόθεμα του Δήμου μας έχει φθάσει σε πρωτοφανές επίπεδο. Η χρηστή διακυβέρνηση και η εξοικονόμηση πόρων που εφαρμόζει η Δημοτική αρχή έχουν αποτελέσματα. Η άψογη λειτουργία της οικονομικής υπηρεσίας του Δήμου μας, των ειδικών συμβούλων του Δημάρχου και του συνεργείου μας, αποδίδουν καρπούς.\nΟι κοινωνικές αρχές που μας διέπουν, οι αξίες μας βασισμένες στην αγάπη και την κοινωνική αλληλεγγύη, μας οδηγούν στο νέο έτος 2021 που μόλις ανέτειλε.\nΤο 2021 φέρνει νέες προκλήσεις που η Δημοτική αρχή με όραμα και επαγρύπνηση θα διαχειριστεί. Προχωρούμε πάντα μπρός με όραμα και πρόγραμμα.


Τετάρτη, 28 Σεπτέμβριος 2011 10:36\nΣτο υπουργείο Εσωτερικών βρίσκεται το αίτημα για 4.000 νέες προσλήψεις νοσηλευτικού προσωπικού, περιμένοντας την έγκριση των τελικών θέσεων.\nΣτο υπουργείο Εσωτερικών βρίσκεται το αίτημα για 4.000 νέες προσλήψεις νοσηλευτικού προσωπικού, περιμένοντας την έγκριση των τελικών θέσεων. Το ΑΣΕΠ σκοπεύει να προχωρήσει άμεσα την προκήρυξη-πρόσκληση κατάρτισης του Κυλιόμενου Πίνακα Κατάταξης για τους υποψήφιους νοσηλευτές και παραϊατρικό προσωπικό, ώστε να ξεκινήσει η υποβολή των αιτήσεων εντός του Οκτωβρίου.\nΣτη συνέχεια θα ακολουθήσει το δεύτερο στάδιο του διαγωνισμού -το αργότερο έως τον Δεκέμβριο- που περιλαμβάνει την ανακοίνωση των προσφερόμενων θέσεων ανά νοσοκομείο, προκειμένου οι ενδιαφερόμενοι να δηλώσουν τις προτιμήσεις τους. Εν τω μεταξύ, την πρόσληψη επικουρικού προσωπικού ανακοινώνουν η μία μετά την άλλη οι υγειονομικές περιφέρειες της χώρας. Συνολικά θα προσληφθούν 655 συμβασιούχοι, για διάστημα 12 μηνών, μέσω σχετικών καταλόγων που τηρούν οι ΥΠΕ.\n854 εποχικοί σε 39 φορείς του Δημοσίου\n«Τρέχουν» αυτή την εβδομάδα 39 διαγωνισμοί για την κάλυψη 854 θέσεων εποχικού προσωπικού. Ξεχωρίζουν εκείνοι της ΔΕΗ, της ΕΛ.ΑΣ, του Φεστιβάλ Κινηματογράφου και των Δήμων Κηφισιάς, Κερατσινίου, Παύλου Μελά, Ελληνικού κ.ά.\nΕγκρίθηκαν 229 συμβάσεις μίσθωσης έργου\nΑμεσα αναμένεται η προκήρυξη 229 θέσεων για συμβασιούχους σε δήμους. Οι φορείς που θα καλύψουν την πλειονότητα των θέσεων είναι ο Ενιαίος Σύνδεσμος Διαχείρισης Στερεών Αποβλήτων Λάρισας, η ΔΕΥΑ Καλαμπάκας και η Αθλητική Επιχείρηση Μελισσίων.\n129 πτυχιούχοι στην ΕΕ και 8 διοικητικοί σε ΕΚΤ - ΕΙΒ\nΜε 129 πτυχιούχους στις ειδικότητες Αρχειοθέτησης, Τεχνολογιών των Πληροφοριών και Διαχείρισης της Βοήθειας στις τρίτες χώρες θα ενισχυθεί η Κομισιόν. Πέντε διοικητικές θέσεις προκήρυξε η ΕΚΤ, ενώ τρεις γραμματείς θα προσλάβει η Τράπεζα Επενδύσεων.


ΚΙΝΑΛ για τους εμβολιασμούς στελεχών της ΝΔ εκτός σειράς: «Θεωρούν ότι βρίσκονται υπεράνω του νόμου» | Pronews\nΗ ανακοίνωση του ΚΙΝΑΛ για τις καταγγελίες για εμβολιασμούς στελεχών της ΝΔ εκτός σειράς\nΣτις καταγγελίες για εμβολιασμούς στελεχών ΝΔ στέκεται με ανακοίνωση του το Κίνημα Αλλαγής τονίζοντας χαρακτηριστικά πως «η ΝΔ και τα στελέχη της θεωρούν ότι βρίσκονται υπεράνω του νόμου».\nΣε ανακοίνωσή της η Χαριλάου Τρικούπη σημειώνει ότι οι εισαγγελικές αρχές κινήθηκαν στη Θεσσαλονίκη. «Όμως στη Ρόδο για τον κ. Χατζημάρκο ακόμη περιμένουμε. Θα καθυστερούσαν αν επρόκειτο για απλούς πολίτες;», καταλήγει.\n«Ελπίζαμε ότι μετά την γενική κατακραυγή για τον εκτός σειράς εμβολιασμό κυβερνητικών στελεχών τον Ιανουάριο, το αίσχος αυτό δεν θα επαναλαμβανόταν.\nΌμως οι πρόσφατες αποκαλύψεις για τον κ. Χατζημάρκο Περιφερειάρχη Ν. Αιγαίου και για επώνυμα γαλάζια στελέχη στη Θεσσαλονίκη, αποδεικνύουν το ακριβώς αντίθετο. Ότι η ΝΔ και τα στελέχη της θεωρούν ότι βρίσκονται υπεράνω του νόμου και των κανόνων και ότι νομίζουν μπορούν να κάνουν ότι θέλουν, ακόμη και εις βάρος του κοινωνικού συνόλου. Φαίνεται ότι τα παραδείγματα της Ικαρίας και της Πάρνηθας τους εμπνέουν.\nΟι εισαγγελικές αρχές κινήθηκαν στη Θεσσαλονίκη. Όμως στη Ρόδο για τον κ. Χατζημάρκο ακόμη περιμένουμε. Θα καθυστερούσαν αν επρόκειτο για απλούς πολίτες;»\nΝΔ: Διέγραψε τα δύο στελέχη της στη Θεσσαλονίκη\nΥπενθυμίζεται ότι το απόγευμα της Παρασκευής η Νέα Δημοκρατία ανακοίνωσε τη διαγραφή δύο στελεχών της στη Θεσσαλονίκη καθώς φέρονται να έκαναν εμβόλιο για τον κορωνοϊό πριν από τη σειρά τους.


Δημιουργήθηκε στις Τρίτη, 02 Απρίλιος 2013 14:00\nΔημοσιεύεται ο τελικός πίνακας τοποθέτησης εκπαιδευτικών προσχολικής, πρωτοβάθμιας και δευτεροβάθμιας εκπαίδευσης για το σχολικό έτος 2012-2013.\nΣημειώνεται ότι πρόκειται για επικαιροποίηση του αντίστοιχου πίνακα που δημοσιεύθηκε το Νοέμβριο του 2012.\n1. Η σχολική μονάδα πρέπει να είναι ενταγμένη στο δίκτυο σχολείων της Πράξης "Εκπαίδευση αλλοδαπών και παλιννοστούντων μαθητών".\n2. Η σχολική μονάδα πρέπει να έχει εκδηλώσει ενδιαφέρον για την εφαρμογή της δράσης 2.\n3. Στη σχολική μονάδα δεν θα πρέπει να λειτουργεί Τάξη Υποδοχής, καθώς στα σχολεία αυτά βάσει τεχνικού δελτίου μπορεί να εφαρμόζεται η δράση 1.\nΕιδικότερα, σχετικά με την εφαρμογή του προγράμματος ΖΕΠ, οι λίγες περιπτώσεις συνύπαρξης των δύο προγραμμάτων ΕΣΠΑ που αναγνωρίζονται οφείλονται στο γεγονός ότι είχε προηγηθεί χρονικά η επιλογή των σχολικών μονάδων από τη δράση 2 και η εφαρμογή της ενίσχυσης της ελληνομάθειας δεν διακόπηκε με τη σύμφωνη γνώμη του Σχολικού Συμβούλου και της διεύθυνσης της κάθε μονάδας, με την προϋπόθεση ότι οι μαθητές που υποστηρίχθηκαν από τα δύο προγράμματα ήταν διαφορετικοί.\n4. Η σχολική μονάδα θα πρέπει να έχει δηλωμένο απόλυτο αριθμό αλλόγλωσσων μαθητών μεγαλύτερο του 15 για σχολεία Πρωτοβάθμιας και Δευτεροβάθμιας Εκπαίδευσης και μεγαλύτερο του 5 για σχολεία Προσχολικής Αγωγής.\n5. Η κάλυψη του αριθμητικού δείκτη "Σχολικές μονάδες που ωφελούνται" ορίζεται στο Τεχνικό Δελτίο ανά Άξονα Προτεραιότητας (Α.Π.) εφαρμογής. Πιο συγκεκριμένα οι Α.Π. κατηγοριοποιούν τις εκπαιδευτικές περιφέρειες ως εξής:\nΑ.Π. 1: Ανατολικής Μακεδονίας & Θράκης, Ηπείρου, Θεσσαλίας, Δυτικής Ελλάδας, Πελοποννήσου, Ιονίων Νήσων, Βορείου Αιγαίου, Κρήτης (ποσόστωση 30% επί του προϋπολογισμού της δράσης)\nΑ.Π. 2: Κεντρικής Μακεδονίας, Δυτικής Μακεδονίας, Αττικής (ποσόστωση 67% επί του προϋπολογισμού της δράσης)\nΑ.Π. 3: Στερεάς Ελλάδας, Νοτίου Αιγαίου (ποσόστωση 3% επί του προϋπολογισμού της δράσης)\nΤοποθετήσεις Πρόσκληση 35921 - 2011


My Style Rocks: Ο Κουδουνάρης φώναξε στην Καζαριάν κι εκείνη έφυγε - «Δεν δέχομαι να μου φωνάζουν»\nΜαρία Καζαριάν Στέλιος Κουδουνάρης My Style Rocks\n23/01/2020, 19:22 5\nΤα... άκουσε για τα καλά από τον Στέλιο Κουδουνάρη, σήμερα στο My Style Rocks, η Μαρία Καζαριάν. Η παίκτρια του ριάλιτι επέλεξε να παρουσιάσει στους κριτές μια εμφάνιση για brunch. Ο σχεδιαστής μόδας και κριτής του «My Style Rocks» έκανε κάποιες ερωτήσεις στην παίκτρια και κατάλαβε ότι δεν είχε... μελετήσει καλά το κόνσεπτ που επέλεξε. «Σου κάνω κάποιες ερωτήσεις, σοβαρά τώρα, για να μου απαντήσεις… Για το κόνσεπτ σου μιλάω» σημείωσε με νόημα ο Στέλιος Κουδουνάρης προς τη Μαρία Καζαριάν. «Σε ρωτάω γιατί πας για brunch! Τι είναι το branch, δεν ξέρεις. Πας με την αδελφή σου, τι φοράει, δεν ξέρεις! Τι ώρα είναι, δεν ξέρεις! Ποιο μαγαζί είναι, δεν ξέρεις! Τι πας να κάνεις, δεν ξέρεις! Ε τι ξέρεις; Μούγγα στη στρούγγα» της είπε σε έντονο ύφος.\n«Δεν απαντάω, εντάξει. Με έχετε βάλει στον τοίχο και με πυροβολείτε! Τι να πω; Μου φωνάζετε κατ’ αρχάς! Ηρεμήστε λίγο γιατί μου βγάζετε αρνητική ενέργεια! Δεν είναι ήρεμος ο τρόπος σας. Είναι ένα παιχνίδι και είστε ένας κριτής» του είπε εκείνη με τη σειρά της τονίζοντας: «Υπάρχει και τρόπος, σας παρακαλώ. Δεν φωνάζουμε, είμαστε στην τηλεόραση νομίζω. Δεν το δέχομαι αυτό. Δεν δέχομαι να μου φωνάζουν». Αμέσως, όμως, ο Στέλιος Κουδουνάρης δεν δίστασε να δείξει την πόρτα της εξόδου στη Μαρία Καζαριάν.\nΤότε, εκείνη αποχώρησε με την κριτική επιτροπή να σχολιάζει μαζί με τις υπόλοιπες διαγωνιζόμενες τη συγκεκριμένη αντίδραση. Λίγα λεπτά αργότερα, η αδελφή της νικήτριας του GNTM Ειρήνης Καζαριάν επέστρεψε στο πλατό αιφνιδιάζοντας τους πάντες! «Γεια σας και πάλι…» σημείωσε με χαμόγελο και εμφανώς δακρυσμένη ενώ δέχθηκε σιωπηλά όλες τις κριτικές και τα σχόλια τόσο από τον Στέλιο Κουδουνάρη όσο από την Έλενα Χριστοπούλου και τον Λάκη Γαβαλά.\nΟοοοοοοοοόλοι ξέραμε ότι δεν θα έφευγε. Γιατί άραγε; μήπως γιατί δεν μπορεί-θέλει να βρει μία κανονική δουλεια; οπότε και προτιμά να παίζει θέατρο!!!!!\nΚαι είναι ακόμη στην αρχή , κάνει τα πάντα να τραβήξει τα βλέμματα πάνω της , επίσης ανταγωνίζεται πρώτα απ’ολα την αδερφή της και σκάει που την λενέ η αδερφή της Καζαριαν. Εντάξει θα σηκώσει την μύτη της ακόμα πιο ψηλά και μετά θα παντρευτεί ένα φραγκατο που θα της τα ακουμπάει Γνωστό το κόλπο , οι αγώνες του φεμινιστικού κινήματος πάνε χαμένοι με αυτές τις "διάσημες" που είναι και πρότυπα στις σημερινές κοπέλες\nτι φρικτή βατραχομούρα είναι αυτή.....\nτέρμα στα σκουπίδια ............\nΣταματήστε να μάς τροφοδοτείτε με ειδήσεις για τα σκουπίδια............. Υπάρχουν πολύ σοβαρότερα θέματα για τα οποία οφείλετε να μάς ενημερώνετε ...................\nΚαλά αμα θέλεις δεν μπαίνεις να το διαβάσεις...


Η SANTONEWS ΞΑΝΑ ΣΤΟΝ ΑΕΡΑ – Νέα από την Σαντορίνη με τον Δημήτρη Πράσσο\nΗ SANTONEWS ΞΑΝΑ ΣΤΟΝ ΑΕΡΑ\nΧΩΡΙΣ ΛΟΓΙΑ ΤΟΥ ΑΕΡΑ\nΤο 2018, έφερε πολλά άσχημα. Αλλά ας τα αφήσουμε. Νόμιζα πως μια άλλη χρονιά, ήταν χειρότερη. Διαψεύστηκα. Τότε που έγραφα με 2 δάχτυλα τη Santonews, μέσα σε ένα νοσοκομείο (ας το, πέρασε). Τώρα δεν είχα ούτε καν τη Santonews.\nΔεν περίμενα, πως θα μου έλειπε τόσο. Δεν φανταζόμουν πως θα την αγκαλιάζατε τόσο. Δεν διανοήθηκα, πως θα είχε τόσες (ευπρόσδεκτες!) επιθέσεις (σημαίνει πως κάποιοι τη φοβούνται) και χακαρίσματα. Το πλήρωσα και πλήρωσα.\nΤώρα. Ξεμπερδεύοντας με πολλά, πάλι μαζί. Και “Στον αέρα”, όπως λέμε στη ραδιοφωνική αργκό. Όχι όμως “του αέρα” στο περιεχόμενο, όπως ξέρετε. Υποσχέσεις καμία και από συμβουλές τίποτα. Θυμός, κανένας. Ούτε απογοήτευση για την πολυήμερη απουσία.\nΜαθαίνω κι εγώ μαζί σας, μη νομίζετε. Δεν γεννήθηκα και δεν είμαι σοφός. Συνεπής θέλω να είμαι.\nΚαι σας, έχω και νέα. Μόλις ξεμπερδέψω, από αυτήν την τελευταία ακατανόητη ιστορία, έτοιμη και η εφημερίδα. Δώστε διευθύνσεις για να σας έρχεται – μόλις βγει- δωρεάν. Κυρίως των ανθρώπων σας που δεν έχουν Ίντερνετ- όχι πως το περιεχόμενο θα είναι ίδιο- και βρίσκονται στη Θηραϊκή διασπορά.\nΤο καλό είναι, πως νιώθω ότι ξεκινώ, σαν την πρώτη μέρα. Με τόση ψυχική ανάταση και ενθουσιασμό.\nΑααα…και με συνεργάτες αξιόλογους, που πληθαίνουν διαρκώς. Κέρδος, αυτό.\nΕπόμενο άρθρο “Η ΑΞΙΑ ΤΩΝ ΠΡΑΓΜΑΤΩΝ”- ΟΔΥΝΗΡΗ ΑΠΩΛΕΙΑ ΕΝΟΣ ΝΕΟΥ ΑΝΘΡΩΠΟΥ\nΠροηγούμενο άρθρο ΠΡΩΤΟΧΡΟΝΙΑΤΙΚΟ ΜΗΝΥΜΑ ΔΗΜΑΡΧΟΥ ΘΗΡΑΣ


AEK – Παναθηναϊκός 71-78: Επιβλητικός Παπαπέτρου και στους τελικούς οι «πράσινοι» (vid) | newsall.gr\nΑρχική ΑΘΛΗΤΙΚΑ gazzetta.gr AEK – Παναθηναϊκός 71-78: Επιβλητικός Παπαπέτρου και στους τελικούς οι «πράσινοι» (vid)\nΗ ΑΕΚ επιχείρησε και η αλήθεια είναι πως έφτασε εξαιρετικά κοντά να οδηγήσει τη σειρά σε 5ο αγώνα. Ο Παναθηναϊκός, ωστόσο, αν και έκανε μία μέτρια εμφάνιση, είχε στο κρίσιμο σημειίο την προσωπικότητα του Ιωάννη Παπαπέτρου και του Μάριο Χεζόνια.\nΕπικράτησε, έκανε το σκορ 3-1 και προκρίθηκε στους τελικούς, όπου περιμένει τον Προμηθέα ή το Λαύριο.\nΝτέρμπι κανονικό. Με πολλές εναλλαγές στο σκορ, μπόλικο μπασκετικό… ξύλο. Και μία ΑΕΚ να έχει τον έλεγχο του αγώνα, μολονότι δεν είχε αυτό των ριμπάουντ.\nΗ ΑΕΚ έψαξε αρκετά τα σχήματα, μέχρι να καταλήξει σε αυτό που λειτουργεί. Ο Μέικον πήρε μπροστά μετά το 12′, πέτυχε δύο απανωτά μακρινά τρίποντα, αλλά ο παράγοντας Ματ Λοτζέσκι ήταν αυτός που άλλαξε το ματς.\nΔύο τρίποντα από την αγαπημενη του γωνία ήταν αρκετά για να αλλάξουν την εικόνα του αγώνα και να φέρουν την ΑΕΚ μπροστά στο ημίχρονο με 40-38.\nΗ ΑΕΚ με το τρίποντο του… καυτού Ματ Λοτζέσκι κατάφερε να ξεφύγει με 63-54! Ο Παναθηναϊκός με μπροστάρη τον Παπαπέτρου κατάφερε να ισοφαρίσει με ένα σερί 9-0.\nΚαι στο κρίσιμο σημείο, εμφανίστηκε το τρίποντο για τον Παναθηναϊκό. Ο Μήτογλου έδωσε το προβάδισμα (66-64) και ο Χεζόνια έφερε το +5 (69-64). Κοιτώντας την εξέδρα, η οποία… έσκασε από συνθήματα και ουρλιαχτά.\nΟ Παναθηναϊκός συνέχισε να βρίσκει λύσεις στην επίθεση, την ώρα που η ΑΕΚ εγκλωβίστηκε στην «πράσινη» άμυνα. Από το +9 της ΑΕΚ και μετά, το επί μέρους σκορ ήταν 4-19!\nΝΙΚΗΣΕ ΓΙΑΤΙ: Ο Παναθηναϊκός κατάφερε να μείνει στο παιχνίδι, τη στιγμή που η ΑΕΚ έμοιαζε κοντά στη νίκη. Οι «πράσινοι»μάζεψαν 14 επιθετικά, ενώ είχαν 13 ασίστ/11 λάθη.\nΟΙ ΦΑΣΕΙΣ ΤΟΥ ΑΓΩΝΑ: Το απίθανο κάρφωμα του Ουάιτ στον αιφνιδιασμό και αυτό του Βλάντο Γιάνκοβιτς, ο οποίος βρήκε τον διάδρομο και τελείωσε εντυπωσιακά τη φάση.\nΠροηγούμενο άρθροΤα έξι «Φιλαράκια» αποκαλύπτουν τα αγαπημένα τους επεισόδια: «Πρόσφατα είδαμε το πρώτο φιλί του Ρος και της Ρέιτσελ» (pics & vids)\nΕπόμενο άρθροΑπορρίφθηκε η έφεση της ποινής 10 αγώνων στον Κουντέλα και χάνει το Euro με την Τσεχία (pic)


ΓΝΩΜΗ: Ένα τηλεφώνημα που ήλθε να ανασκαλίσει τα ομογενειακά καθέκαστα – The Panhellenic Post\nΓΝΩΜΗ: Ένα τηλεφώνημα που ήλθε να ανασκαλίσει τα ομογενειακά καθέκαστα\nΈνας από τους Προέδρους των ομοσπονδιών της ομογένειας ΗΠΑ, πίστεψε ότι η ΡΗΡ τον φωτογράφιζε με το άρθρο: «Σενάρια διάσπασης της Ομογένειας και η δύναμή της» και μας τηλεφώνησε χθες. Καλοδεχούμενο το τηλεφώνημα, έστω και εάν δεν στόχευσε σωστά. Εποικοδομητικός και ο τηλεφωνικός διάλογος.\n1.Από καλή πίστη και μόνον, σπεύδουμε να τον διαβεβαιώσουμε (ονόματα δεν αναφέρουμε καθώς δεν ζητήσαμε άδεια να μεταφέρουμε τα λεχθέντα) ότι τα δύο δημοσιογραφικά ονόματα που μας ανέφερε, δεν είχαν απολύτως καμία σχέση με τις πηγές των πληροφοριών της ΡΗΡ. Ούτε και θα μπορούσαν.\n2.Ότι καθώς δεν αναφέρονται ονόματα ούτε και στο αναφερθέν στην αρχή άρθρο μας, και αρκετοί άλλοι πρόεδροι θα μπορούσαν – κάποιοι και με περισσότερες, μάλιστα, πιθανότητες- να θεωρήσουν ότι φωτογραφίζονται σ΄αυτό.\n3.Ότι δεν μπορεί και δεν πρέπει να αγνοεί, ως εκ της θέσεώς του, πως εσχάτως το ΥΦΥΠΕΞ επιχειρεί, με την πρακτική του, να δημιουργεί ομάδες «συμπαθούντων» ομογενών, ερχόμενο σε επαφή, στα πολυάριθμα ολούθε ταξίδια του, με συγκεκριμένα άτομα και αποφεύγοντας, αγνοώντας, ακόμη και σνομπάροντας άλλα! Αυτό συνιστά οιονεί (σ.σ. κάτι σαν, κατά κάποιο τρόπο) «διάσπαση» της Ομογένειας.\n4.Ασχέτως του ποιόν ή των ποιων είχαμε στο πίσω μέρος του μυαλού μας όταν γράφαμε εκείνο το άρθρο, η ομογένεια πρέπει όντως να αποκτήσει μία φωνή, ναι, αλλά όχι του ενός! Μία ενιαία φωνή μετά από εκτεταμένο δια-ομογενειακό διάλογο.\n5.Για να επιτευχθεί αυτό, πρέπει να θυσιαστεί το ΕΓΩ στο ΕΜΕΙΣ. (σ.σ. σύνθημα που εσχάτως κυκλοφόρησε η νεοεμφανισθείσα οργάνωση «Hellenic Congress of America” και το θεωρούμε, και το πείραμα και το σύνθημα, επιτυχές).\n6.Ότι στα Μέγαρα πρέπει να εμφανίζεται κάθε φορά μία εκλεγμένη αντιπροσωπεία της ομογένειας και όχι μεμονωμένοι Πρόεδροι. Διότι έτσι συντηρούν το «διαίρει και βασίλευε» που επιδιώκει το αθηνοκεντρικό πολιτικό σύστημα.\n7.Ότι επίσης ως εκ της θέσεώς του θα πρέπει να γνωρίζει κάθε Πρόεδρος, ότι οι πρόεδροι ομοσπονδιών α) δεν ελέγχουν a priori όλες τις ομοσπονδίες. Και β) ότι υπάρχουν και ομοσπονδίες-σφραγίδες. Άρα όταν μιλάμε για ενότητα της ομογένειας δεν εννοούμε τη συνένωση ορισμένων ομοσπονδιών ή τη δημιουργία μιας νέας οργάνωσης – ομπρέλα. Εμείς αναφερόμαστε, θα επαναλάβουμε, σε διακρατικό διάλογο της ομογένειας, που θα αναδείξει παγκόσμια ηγεσία μέσα από εκλογές στη βάση της ομογένειας (σ.σ. φυσικά πρόσωπα) και όχι στα «υψηλά κλειστά σαλόνια» των συνεδριακών κέντρων. Και, φυσικά, μακριά από καθοδήγηση ή άλλες παρεμβάσεις των Αθηνών.\n8.Ποιός θα μπορούσε να μεθοδεύσει, να συντονίσει και να υλοποιήσει ένα τέτοιο έργο, είναι το μεγάλο ζητούμενο. Θα πρέπει να είναι άφθαρτο στα κοινά πρόσωπο, διοικητικών ικανοτήτων και αναμφισβήτητων πατριωτικών αισθημάτων. Δεν χρειάζεται να είναι προβεβλημένο. Αρκεί να τυγχάνει καθολικής αποδοχής και να έχει την έξωθεν καλή μαρτυρία.\n9.Εκτιμούμε τον χρόνο που καταναλίσκουν όλοι οι Πρόεδροι στις ομοσπονδίες, στους συλλόγους στα σωματεία. Αλλά θα πρέπει να είναι και παραγωγικός ο χρόνος τους αυτός σε συλλογική δράση, που θα παράγει απτά πολυδιάστατα αποτελέσματα.\n10.Η ΡΗΡ δεν αντιπολιτεύεται κανέναν Πρόεδρο. Ούτε αμφισβητεί ότι υπάρχουν Πρόεδροι με προσφορά και έργο (περισσότεροι στο παρελθόν, λιγότεροι σήμερα). Αναζητά, όμως, τρόπους αξιοποίησης του έμψυχου δυναμικού της Ομογένειας. Οι ιδέες της ΡΗΡ μπορεί να αρέσουν ή να μην αρέσουν. Να είναι ή να μην είναι εφαρμόσιμες. Να επιδέχονται ή να μην επιδέχονται τροποποιήσεων επί τω καλύτερω. Κανείς, όμως, δεν μπορεί να εμποδίσει την παραγωγή και κοινοποίησή τους. Αυτός είναι –για μας- ο ρόλος του δημοσιογράφου.\nΤο έχουμε ξαναγράψει: Παρουσιάζουμε και τις δύο πλευρές ενός θέματος και παραδίπλα διατυπώνουμε τη δική μας γνώμη. Όχι κατ΄ανάγκην αντικειμενική.\nΣυναγερμός στον Λευκό Οίκο - Πληροφορίες για ύποπτο δέμα\nΤο μετάλλιο «Εξαίρετης Προσφοράς» σε έξι Κύπριους ομογενείς\n23 Αυγούστου, 2017 Απάντηση\nΑχ ρε φίλε Χρήστο καλα τα λες, αλλα μην ξεχνάμε οτι αυτοι οι φιλόδοξοι ηγέτες που διαλαλούν οτι θα ενώσουν και θα αντιπροσωπεύσουν ΟΛΗ την ομογένεια πρέπει να εχουν και το γνώθι σε εαυτόν. Ενας απο τους λόγους αποτυχίας της φιλής μας, γενικά, ειναι οτι ολοι θέλουν να ειναι ηγέτες, προέδροι, αρχηγοί, Βουλευτές, κοκ, χωρίς ομως να διαθέτουν τα απαιτουμενα για τέτοιους ρόλους. Αυτή η κατάσταση μετέπειτα οδηγεί σε διάσπαση, και ετσι δεν γίνεται και τίποτα. Νάσαι καλά και πάντα στις επάλξεις. Μην πτοήσαι, πέστα οπως ειναι. Υ.Γ. Επίσης μην ξεχνάμε οτι με τα ιδια τούβλα (υλικά) βγαίνει το ιδιο αποτέλεσμα.


Μάρτιος 2019 - Motorplay.gr\nΜαύρο κουτί στα αυτοκίνητα\nΌπως όλοι γνωρίζουμε τα οδικά τροχαία ατυχήματα σε παγκόσμιο αλλά και ειδικότερα σε εθνικό επίπεδο είναι υπερβολικά πολλά! Όλοι οι σχετικοί εντεταλμένοι φορείς που μελετούν αναλύουν και προσπαθούν με διάφορους τρόπους να μειώσουν αυτήν τη σύγχρονη μάστιγα, κάνουν προσπάθεια να επιβάλλουν το γνωστό από την αεροπλοΐα μαύρο κουτί και στα αυτοκίνητα! Αυτό σκοπό έχει να καταγράφει ορισμένα στοιχεία κυρίως για την συμπεριφορά του οδηγού, ο οποίος είναι και ο βασικός υπεύθυνος για την πρόκληση ατυχημάτων. Ο εν λόγω μηχανισμός ήδη εφαρμόζεται στα επαγγελματικά οχήματα και έχει συμβάλει δραστικά στην καλύτερη…\nΡάλος for ever!\n19 Μαρτίου 2019 21 Μαρτίου 2019 admin\nΞεχάστε τα νίτρα, τις τουρμπίνες, τα τσαφ τσουφ από τις σκάστρες, τα καμένα λάστιχα το κροτάλισμα από τις ελεύθερες εξατμίσεις, τους σπασμένους κόφτες και όλα αυτά που διαβάζετε σε extreme βελτιώσεις. Το ραλάκι ζει και βασιλεύει και τους δρόμους κυριεύει και στο πρώτο στάδιο βελτίωσης του δείχνει αρκετά ζωηρό και το βασικότερο βάζει όλη τη δύναμη στο δρόμο κάτι που είναι το ζητούμενο σε όλες τις αναβαθμίσεις! Έγραψε την δική του ιστορία από το ΄97 και μετά τόσο στην ροπάτη 8v έκδοση του με τους ονομαστικούς 105 ίππους όσο και…\nΒελτιώσεωνΒελτιώσειςΑφήστε ένα σχόλιο\nΑποζημίωση από τραυματισμό σε τροχαίο – Οδηγίες για επίτευξη μεγάλου ποσού\nΤο πιο δύσκολο κονδύλιο να αποδειχθεί είναι αυτό των διαφυγόντων κερδών. Για όσες μέρες ο παθών είναι ανίκανος προς εργασία, δικαιούται να διεκδικήσει το ποσό που χάνει από την απασχόλησή του. Αυτό υπολογίζεται με βάση τις ημέρες της αναρρωτικής του άδειας που επίσης πρέπει να αναφέρεται σε ιατρικό πιστοποιητικό. Επίσης αν κάποιος δεν μπορεί να ξαναεργαστεί πάλι αποζημιώνεται. Είναι δυνατόν επίσης και όταν επανέρχεται προς εργασία να μην μπορεί να αποδώσει το ίδιο με πριν τον τραυματισμό του. Αυτή η διαφορά μεταξύ πριν και μετά το τροχαίο ατύχημα, ειδικά σε…\nOPEL CORSA GSi 150 PS – Καυτό Hatchback\n14 Μαρτίου 2019 15 Μαρτίου 2019 admin\nΞαφνιάζοντας τους πάντες η Γερμανική εταιρεία παρουσίασε την ελαφριά «πολεμική» έκδοση του δημοφιλούς Corsa της σειράς Gsi, το οποίο διαθέτει πιπεράτες επιδόσεις ( 0-100 σε 8,9 sec) από ένα 1400αρη τούρμπο κινητήρα, που αποδίδει 150 ίππους και 22 κιλά ροπής, με την τελική ταχύτητα να αγγίζει τα 210 χλμ/ώρα! Εξωτερικά τώρα, οι μεγάλες εισαγωγές αέρα και τα αεροδυναμικά βοηθήματα του χαρίζουν μια άγρια ομορφιά, με το σασί να πατάει σε αλουμινένιους τροχούς διαστάσεων 215/40/18, που υποστηρίζονται ιδανικά από σφικτή σπορ ανάρτηση! Εσωτερικά, τα μπάκετ καθίσματα, τα αλουμινένια πεντάλ και το…\nAutoCorsa, OpelΑφήστε ένα σχόλιο


Ξενοδοχεία σε: Olympia\nOlympia: Κορυφαία σημεία ενδιαφέροντος\nWashington State Capitol (κυβερνητικό κτήριο)Αξίζει σίγουρα να επισκεφτείτε αυτό το σημείο ενδιαφέροντος (Washington State Capitol (κυβερνητικό κτήριο)) που βρίσκεται 3,6 χλμ. από το κέντρο (Olympia).\nΚανάλι Hood CanalΚανάλι Hood Canal, Hoodsport: Απολαύστε τη θέα και βγάλτε καταπληκτικές φωτογραφίες.\nΚαζίνο Nisqually Red Wind CasinoΑυτό το μέρος (Καζίνο Nisqually Red Wind Casino) βρίσκεται 2,3 χλμ. από το κέντρο της πόλης (Κοινότητα Ινδιάνων Νισκουάλι), και αποτελεί δημοφιλές σημείο ενδιαφέροντος για επίσκεψη κατά τη διάρκεια της διαμονής σας.\nΚαζίνο Little Creek CasinoΑυτό το μέρος (Καζίνο Little Creek Casino) βρίσκεται 11,3 χλμ. από το κέντρο της πόλης (Shelton), και αποτελεί δημοφιλές σημείο ενδιαφέροντος για επίσκεψη κατά τη διάρκεια της διαμονής σας.\nΚρατικό Κολλέγιο EvergreenΑν θέλετε να πάρετε μια γεύση της φοιτητικής ζωής στην πόλη (Olympia), επισκεφτείτε το ακόλουθο σημείο ενδιαφέροντος: Κρατικό Κολλέγιο Evergreen, που βρίσκεται 6,3 χλμ. από το κέντρο (Olympia).\nΝοσοκομείο Providence St. Peter HospitalΝοσοκομείο Providence St. Peter Hospital: Πρόκειται για ένα νοσοκομείο που βρίσκεται 8,5 χλμ. από το κέντρο της πόλης (Olympia). Αν θέλετε να βρείτε ένα μέρος για να φάτε ή να πιείτε στη γύρω περιοχή, υπάρχουν εστιατόρια και καφετέριες.\nOlympia: Πώς είναι αυτό το μέρος;\nOlympia: Αυτό το μέρος που είναι κατάλληλο για οικογένειες είναι γνωστό για τα μπαρ και τα εστιατόρια. Υπάρχουν πολλά μέρη που μπορείτε να επισκεφτείτε, όπως Washington State Capitol (κυβερνητικό κτήριο). Αξίζει να επισκεφτείτε σημεία ενδιαφέροντος, όπως Πάρκο Brewery Park at Tumwater Falls και Παιδικό Μουσείο Hands On Children's Museum.\nOlympia: Ποια είναι τα καλύτερα μέρη για τη διαμονή σας εδώ;\nΑυτά είναι τα πέντε αγαπημένα καταλύματα των ταξιδιωτών μας σε Olympia:\nΞενοδοχείο 2,5 αστέρων με εσωτερική πισίνα (Olympia)\nBed & breakfast στο κέντρο της πόλης, σε κοντινή απόσταση από: Washington State Capitol (κυβερνητικό κτήριο)\nΞενοδοχείο 3 αστέρων με εσωτερική πισίνα, κοντά σε: Washington State Capitol (κυβερνητικό κτήριο)\nΞενοδοχείο στο κέντρο της πόλης, σε κοντινή απόσταση από: Washington State Capitol (κυβερνητικό κτήριο)\nΞενοδοχείο με εσωτερική πισίνα και γυμναστήριο ανοιχτό όλο το 24ωρο (Olympia)\nOlympia: Τρόποι μετάβασης σε αυτό το μέρος\nOlympia: Ποιο είναι το πλησιέστερο αεροδρόμιο;\n• 5,4 χλμ. από το κέντρο του προορισμού (Olympia)\nOlympia: Τι να δείτε και να κάνετε\nOlympia: Τι μπορείτε να δείτε στην περιοχή;\n• Washington State Capitol (κυβερνητικό κτήριο)\n• Πάρκο Brewery Park at Tumwater Falls\n• Κρατικό Κολλέγιο Evergreen\n• Πάρκο LBA\nOlympia: Τι μπορείτε να κάνετε στην περιοχή;\n• Παιδικό Μουσείο Hands On Children's Museum\nOlympia: Άλλα δημοφιλή σημεία ενδιαφέροντος\n• Πάρκο Millersylvania State Park\n• Περιοχή Προστασίας Φυσικών Πόρων Woodard Bay\n>Olympia: Ποια είναι η καλύτερη περίοδος για να επισκεφτείτε αυτό το μέρος;\n• Οι πιο βροχεροί μήνες: Περίοδος Νοεμβρίου, Ιανουαρίου, Δεκεμβρίου και Φεβρουαρίου (μέσος όρος βροχόπτωσης 187 mm)


Πανθρακικός - Page 1194 of 1539 - Thrakisports\n– Για τη νίκη του Πανθρακικού επί του Άρη, που ουσιαστικά «ρίχνει» τους Θεσσαλονικείς στην Β’ Εθνική Κατηγορία, μίλησε ο Αντώνης Λαδάκης στον αθηναϊκό ραδιοφωνικό σταθμό Sentra, αίσθηση ωστόσο προκάλεσε η απάντησή του για το μέλλον του στην ομάδα του Πανθρακικού. Αναλυτικά οι δηλώσεις του…\nΓια τον στόχο της 6ης θέσης: «Φτάσαμε σε ένα σημείο που έχουμε σωθεί και μαθηματικά και στα επόμενα παιχνίδια θα κυνηγήσουμε τους βαθμούς, το απόλυτο αν είναι δυνατόν, για να διατηρηθούμε σε αυτήν την υψηλή θέση».\nΓια το γεγονός πως έβαλαν «ταφόπλακα» στον Άρη: «Για εμάς ήταν ένα παιχνίδι ιδιαίτερο. Στο πρώτο ημίχρονο δεν ήμασταν καλοί, αλλά το γυρίσαμε. Ο Άρης έπαιζε το τελευταίο του χαρτί και επειδή είμαστε στην Ελλάδα καταλαβαίνετε πως τα σενάρια ήταν πολλά. Εμείς επειδή είμαστε επαγγελματίες και δεν θέλαμε να πιστέψει οποιοσδήποτε το παραμικρό πως θα είμαστε χαλαροί, αποδείξαμε ότι δεν είμαστε ελέφαντες. Δεν έχουμε δώσει το δικαίωμα σε κανέναν να λέει πως μπαίνουμε για να χάσουμε. Αν ο Άρης κέρδιζε θα το έκανε με το σπαθί του. Δεν είμαστε η Μπαρτσελόνα, είναι λογικό να έχουμε και άσχημες μέρες, αλλά στο δεύτερο μέρος διαψεύσαμε και τους πιο καχύποπτους».\nΓια το σύστημα με τρεις αμυντικούς: «Δεν συνηθίζεται στην Ελλάδα, αλλά πλέον το αφομοιώσαμε, μάθαμε τι θέλει ο προπονητής από κάθε θέση και παιχνίδι με παιχνίδι γινόμασταν καλύτεροι. Στο ποδόσφαιρο τα απλά πράγματα, είναι και τα πιο δύσκολα. Δημιουργήσαμε μια καλή ομάδα και είχαμε σταθερότητα. Και πήραμε πολλούς βαθμούς στην έδρα μας, καθώς όταν θες να σωθείς, αυτό είναι το κλειδί».\nΓια το μέλλον του: «Έχω έναν χρόνο ακόμα συμβόλαιο, ρωτήστε τον προπονητή και τη διοίκηση αν με θέλουν στην ομάδα…»\n23 Μαρτίου 2014 / 11:39\nPublished by Δημήτρης Μπακιρτζής at 23 Μαρτίου 2014 / 11:39\nΤέρμα τα σενάρια για Αθανασιάδη! Τι αναφέρει η ανακοίνωση Πανθρακικού…\n- Ο Πανθρακικός μία ημέρα μετά τη νίκη επί του Άρη που διασφάλισε και μαθηματικά την παραμονή στη Super League αλλά φέρνει και την ομάδα της Κομοτηνής κοντά στην έξοδο στην Ευρώπη εφόσον κάποια ομάδα (πχ ο Παναθηναϊκός) δεν λάβει αδειοδότηση, ανακοίνωσε την επέκταση της συνεργασίας της με τον τερματοφύλακα Γιώργιο Αθανασιάδη έως το 2016.\n23 Μαρτίου 2014 / 08:20\nPublished by Δημήτρης Αρβανιτίδης at 23 Μαρτίου 2014 / 08:20\nΌλη την ευθύνη για την ήττα στην Κομοτηνή ανέλαβε ο Σούλης Παπαδόπουλος\n- Πικραμένος από την ήττα του Άρη στην Κομοτηνή εμφανίστηκε ο Σούλης Παπαδόπουλος, που ανέλαβε στην συνέντευξη Τύπου όλη την ευθύνη για την ήττα που σημαίνει ουσιαστικά και τον υποβιβασμό.


8 πράγματα που ήταν στη μόδα στα 00's και θέλουμε να τα ξεχάσουμε!\nΣτέλα Τσάναϊ Αύγουστος 21, 2021\nΔε νομίζω ότι χρειάζεσαι ιδιαίτερη γνωριμία με τη δεκαετία των οο’s. Είτε είσαι millenial, είτε είσαι boomer είτε Gen Ζ, σίγουρα κουβαλάς πολλά πράγματα μέσα σου από αυτή. Πράγματα που αναπολείς με νοσταλγία και αγάπη. Απίστευτη μουσική με Britney Spears και boy bands να κάνουν το ντεμπούτο τους, ξέφρενα πάρτι μέχρι το πρωί, πολλές ώρες παιχνιδιού στη γειτονιά κι άλλες τόσες στα internet cafe και μία μόδα που χάραξε τη δική της ιστορία.\nH μόδα, όμως κάνει κύκλους. Και όταν ακούς ότι επανέρχεται αυτή που κυριάρχησε στα 00’s, χαίρεσαι και λες επιτέλους! Φαρδιά τζιν, ζώνες, καπέλα, ωραία μουσική και όλα αυτά που την έκαναν τόσο ανέμελη και χαρούμενη, θα ξαναμπούν στη ζωή σου. Ξεγελασμένο μου παιδί!\nΠαρόλο που δεν έχει βρεθεί ακόμα χρονομηχανή, φαίνεται ότι κατάφερα να γυρίσω το χρόνο πίσω και να σε φέρω κάπου ανάμεσα στο 2004–2008, στην καρδιά του κιτς της δεκαετίας, για να σου αποδείξω ότι δεν ήταν όλα τόσο ρόδινα όπως τα θυμάσαι. Συνέβησαν τραγικά λάθη, που δεν πρέπει επουδενί να κάνουν comeback!\n#1 Πόση μαυρίλα να αντέξουμε ρε EMO;\nΞεκάθαρα θα ξεκινούσα με την πιο κακή ανάμνηση και αυτή δεν είναι άλλη από τη μόδα των EMO. Aν ψάξεις στο δωμάτιό σου όλο και κάπου θα βρεις καταχωνιασμένα ένα CD των Tokyo Hotel και μια φωτογραφία σου με μαύρο μαλλί, φράντζα, eye liner και μωβ τρέσα. Αγόρια και κορίτσια δεν ξεχώριζαν, ενώ πολλοί ήρθαν αντιμέτωποι με τους συγγενείς που πίστευαν ότι κάποιος κακός δαίμονας είχε πολιορκήσει την αθώα ψυχούλα του παιδιού τους. Για πήγαινε μία μέχρι την ντουλάπα, ψάξε να δεις πού έχεις φυλαγμένη τη ζώνη σκακιέρα και κάνε επιτέλους το σωστό: πέτα την! Ευχαριστώ.\n#2 Η αιτία της σημερινής καράφλας\nΠολύ ντεκαπάζ, ατελείωτα τζελ και άφθονη λακ μαλλιών! Το καλό με το 2000 είναι ότι δεν έβλεπε φύλλα. Είτε ήσουν αγόρι είτε κορίτσι, το μαλλί σου είχε καεί τουλάχιστον μία φορά από κακό ντεκαπάζ. Εάν ήσουν από τους τυχερούς που γλίτωσαν, τότε σίγουρα σήμερα έχεις αραίωση ή αρχές φαλάκρας από τα χημικά που έβαζες πάνω για να σταθεί η κόμη. Ενώ για σένα που ήσουν λάτρης του τζελ, έτσι και επιχειρούσε κάποιος να χαϊδέψει τα μαλλιά σου, θα ένιωθε ότι βυθίζεται το χέρι του σε κάποια λίμνη γλίτσας στην κόλαση. Ήμαρτον δηλαδή! Μακράν από τα πιο άσχημα χτενίσματα, τόσο που ούτε ο Timberlake μπορούσε να σώσει το κακό που είχε γίνει.\n#3 Πού ‘ντο πού ‘ντο το φρύδι;\nΨάξε ψάξε, δε θα το βρεις! Η μάλλον θα το βρεις πάνω στο τσιμπιδάκι σου, που με τόση μανία καθόσουν και έβγαζες το παραμικρό δείγμα τρίχας που τολμούσε να κάνει εμφάνιση. Τι κακό μας είχε πιάσει και δεν έβρισκες φρύδι ούτε με τη λούπα. Η γραμμή ήταν τόσο λεπτή, που αναρωτιόμουν αν εννοούσαν αυτή όταν έλεγαν για τη γραμμή που χωρίζει το μίσος από τον έρωτα!\n#4 Θέλουμε και άλλο Ο ΣΑΚΗΣ\nΜπορεί τα μουσικά χιτάκια των 00’s να τα ακούμε μέχρι σήμερα, ποιος όμως θέλει να θυμάται την πόρωση που είχε φάει με τον Σάκη Ρουβά, γκαρίζοντας το κλασικό «ΣΑΑΑΚΗΗ» σε ντο μινόρε ύφους ΜΥΚΟΝΟΟΟΣ; Κανείς και καμία! Σε όλο το πλάτος του δωματίου, έβρισκες τοιχοκολλημένες (με ζελοτέιπ) αφίσες του εθνικού σταρ. Υπολογίζεται ότι οι αφίσες στο δωμάτιό σου πρέπει να ήταν τόσες όσα και τα μπλουζάκια που έχει σκίσει ο Ρουβάς επί σκηνής!\n#5 Μια καρδιά από ατόφιο… τζιν\nΤο 2000 εάν κάποιος είχε επιχειρήσει να βγάλει τζιν κιλότα, σήμερα θα ήταν εκατομμυριούχος στη λίστα Forbes. Ήταν το ύφασμα πασπαρτού! Δε σωζόσουν με τίποτα απ’ αυτό. Παντελόνια, σορτς, μπλούζες, καπαρντίνες, μπουφάν, κοσμήματα, παπούτσια, τσάντες, καπέλα, σεντόνια, σεμεδάκια. Υπήρχε βέβαια και μεγάλη γκάμα για όλα τα γούστα. Χαμηλόμεσα γυναικεία (ίσα ίσα που χώραγαν τα επίμαχα σημεία), χαμηλοκάβαλα αντρικά (ναι, λέω αυτά που έβλεπες όλο το μποξεράκι του άλλου και μέτραγες πόσες μέρες το φοράει), στενά, καμπάνες, φορέματα, ολόσωμα συνολάκια και η λίστα συνεχίζεται. Britney Spears- Justin Timberlake φορέθηκαν πολύ εκείνες τις απόκριες!\n#6 Κάθε μέρα απόκριες!\nΑσημί σκιά, eye liner, πεθαμενί κραγιόν με καφετί περίγραμμα και ΡΟΥΖ. Σου θύμισα το morning make-up routine σου; Τώρα λοιπόν που διαπερνάει το cringe όλα σου τα κόκκαλα, να σου θυμίσω πως νόμιζες ότι με αυτό το look έκαιγες καρδιές. Σήμερα δεν ξέρω αν καίμε καρδιές βλέποντας αυτές τις φωτογραφίες, τα ματάκια μας όμως σίγουρα κάηκαν! Να σημειωθεί ότι ήταν must αυτό το look να συνοδεύεται από πορτοκαλί τεχνητό μαύρισμα!\n#7 Lower back tattoo, γιατί η φάση είναι κρίντζι!\nΜπορείς να μου βρεις μια κοπέλα που να ήταν πάνω από τα δεκαοχτώ το 2000, να αγαπάει τα tattoo και να μην έχει κάποιο χοντροκομένο σχέδιο πάνω στη μέση της; Δεν μπορείς! Αυτή η κοπέλα συνήθως είχε για γκόμενο κάποιον κάγκουρα φίλο σου και λάτρευε να ανεβαίνει σε μηχανάκια για να φαίνεται πιο πολύ το αριστούργημα που είχε στη μέση της. Άλλωστε, σε συνδυασμό με τα low rise jeans το να βγαίνει έξω η κοιλιά και το tattoo ήταν must! Αυτή η μόδα ίσως είναι από τις χειρότερες που έχουν περάσει, γιατί άπαξ και το κάνεις, άντε να το ξεφορτωθείς μετά.\n#8 Μεγαλώσαμε μέσα στην αλητεία, με ναρκωτικά από το… περίπτερο!\nΣαν μικρό παιδί κι εσύ, λάτρευες να τρέχεις σε ψιλικατζίδικα και περίπτερα να πάρεις τα αγαπημένα σου ζαχαρωτά. Ανάμεσα στη μεγάλη γκάμα που είχες μπροστά σου, δεν μπορούσες να αποφασίσεις αν θες τσίχλες τσιγάρα (!), γλειφιτζούρια «σπρώξε-γλύψε» (τι explicit ονομασίες ήταν αυτές;!), καραμέλες χαπάκια (και μετά αναρωτιέστε γιατί τέτοια ποσοστά εθισμών στους νέους) ή παγωτό πατούσα (ποδολάγνοι της γης ενωθείτε, βρήκαμε την πηγή του κακού!). Και αν δεν τα έπαιρνες μόνος σου, σίγουρα σου τα έκανε έκπληξη η μαμά γυρνώντας από το σούπερ μάρκετ. Και σου ‘λεγε μετά μακριά από κακές παρέες. Αχ ρε μάνα!\n2000 trends δεκαετία των 00's μόδα σκοτάδι


Πορτοκαλί και άλλα Archives - Page 11 of 33 - Sport-Retro.gr\nΗ Μαρτίνα Ναβρατίλοβα κυριάρχησε στα γήπεδα του τένις για 31 χρόνια και τερμάτισε την ένδοξη καριέρα της το 2006 με 369 τίτλους, ενώ το 2000 έλαβε τη θέση της στο πάνθεον του αθλήματος με την είσοδό της στο Hall of Fame. Ανήμερα των 62ων γενεθλίων της το Sport-Retro.gr ρίχνει φως στις αθέατες πτυχές της ταραχώδους ζωής της.\nΟύτε 20 ημέρες διήρκησε η πρώτη επιστροφή του Μάτζικ Τζόνσον στους Λέικερς. Η πορεία των γεγονότων από το σοκ της ανακοίνωσης πως είναι φορέας του HIV έως το πρώτο παιχνίδι που έδωσε ξανά με την ομάδα του Λος Άντζελες και τη νέα αποχώρησή του. Οι άγνωστες πτυχές της ιστορίας και οι παίκτες με παρελθόν στην Α1 που τον συνόδευσαν στη Χονονολού.\nΠρόκειται για μία από τους πιο γνωστές προσωπικότητες του ΝΒΑ και, κατ' επέκταση, του παγκοσμίου μπάσκετ, ωστόσο κανείς δεν τον γνωρίζει με το πραγματικό του όνομα. Ο Ντοκ Ρίβερς, κατά κόσμον Γκλεν Άντον Ρίβερς γιορτάζει το Σάββατο (13/10) τα 57α γενέθλιά του και το Sport-Retro.gr σας παρουσιάζει την καριέρα του.\nΟ μύθος του «Ράκερ Παρκ»\n«Ο Captain Nappy δίνει τη μπάλα στον Half Man, ο οποίος πάει μόνος του και... οοοοο, αυτό ήταν ένα κάρφωμα που έκανε το έδαφος να ταρακουνηθεί, μία θεϊκή κίνηση από κάποιον που όντως είναι μισός άνθρωπος τελικά, καθώς ο άλλος μισός είναι Θεός». «Θεϊκές» κινήσεις σαν αυτές και περιγραφές, υφίστανται σε ένα μικρό γηπεδάκι μπάσκετ στο Χάρλεμ.\nΤο «αντίο» του Φραγκίσκου Αλβέρτη\nΣτις 11 Οκτωβρίου 2009, ο Φραγκίσκος Αλβέρτης, ο εμβληματικός αρχηγός του Παναθηναϊκού, πάτησε για τελευταία φορά ως αθλητής το παρκέ του ΟΑΚΑ. Το Sport-Retro.gr θυμάται την ύστατη παράσταση του σούπερ σταρ των «πρασίνων», σε μία εορταστική φιλική αναμέτρηση με αντίπαλο την ΤΣΣΚΑ Μόσχας, υπό το βλέμμα περίπου 20.000 οπαδών.\nΤο πρώτο «αντίο» του Μάικλ Τζόρνταν στο μπάσκετ\n«Η επιθυμία να παίζω δεν βρίσκεται πια μέσα μου». Με αυτές τις λέξεις ο Μάικλ Τζόρνταν ανακοίνωσε πως αποχωρεί από τα παρκέ στις 6 Οκτωβρίου 1993, προκαλώντας τεράστιο σοκ στο ΝΒΑ αλλά και στο παγκόσμιο μπάσκετ. Ήταν μόλις 30 ετών, στο απόγειο της δόξας του, με τρία σερί δαχτυλίδια πρωταθλητή και όλο τον κόσμο στα πόδια του.\nΤο εγχώριο ντεμπούτο του Ντομινίκ έγινε… υπό βροχή και χωρίς ρεύμα\nΚυριακή 1 Οκτωβρίου 1995 και ο Χουάν Χοσέ Μπορέλι βοηθά τον ποδοσφαιρικό Παναθηναϊκό του Ρότσα ν' αποδράσει από τον Πύργο, νικώντας 1-0 τον Πανηλειακό. Παρόλα αυτά όλος ο «πράσινος» οργανισμός ασχολείται με την πρώτη εμφάνιση του Ντομινίκ Γουίλκινς στην Α1. Το Sport-Retro.gr βουτάει στο παρελθόν και θυμίζει όλα όσα συνέβησαν εκείνη τη βροχερή Κυριακή στο ΟΑΚΑ.\nΤο πικρό «φεύγω» του Νίκου Γκάλη ειπώθηκε με 184 λέξεις\nΜια τεράστια καριέρα που «έληξε» σε μια κόλλα χαρτί και λίγες αράδες. Ένα κύκλος που έκλεισε βίαια. Μια πορεία που διακόπηκε απότομα. Στις 29 Σεπτεμβρίου του 1995 ο Νίκος Γκάλης έριχνε το δικό του «the end» στο μαύρο φόντο της οθόνης. Το φινάλε ήταν βαρύ, αντιστρόφως ανάλογο του υπόλοιπου σεναρίου. Το «γιατί» παραμένει ολοζώντανο.\nΠΡΟΗΓΟΥΜΕΝΟ 1 … 9 10 11 12 13 … 33 ΕΠΟΜΕΝΟ


20Mαϊ2018 – HELLAS ΠΑΝΤΟΥ | ΕΡΤ WebTV\nHome \_ ΕΡΤ3 \_ HELLAS ΠΑΝΤΟΥ \_ 20Mαϊ2018 – HELLAS ΠΑΝΤΟΥ\n20Mαϊ2018 – HELLAS ΠΑΝΤΟΥ\n20 Μαΐου 2018 16:00\nΟ ξενιτεμός χιλιάδων Ελλήνων στη Γερμανία, χώρισε βιαίως γονείς και παιδιά. H εκπομπή παρουσιάζει ιστορίες ζωής για τις μάνες και τους πατεράδες που περίμεναν με αγωνία τις διακοπές ώστε να δουν τα παιδιά τους, φέρνοντας τα δώρα στις βαλίτσες τους.\nΣτη συνέχεια, η «Hellas Παντού» συναντά τον Γιώργο Δερμιτζάκη, ο οποίος στο μακρινό Μπουένος Άιρες, συνδύασε το ταγκό και το χασάπικο, σε ένα νέο μουσικό είδος, ενώνοντας δύο κουλτούρες.\nΣτην Κορυτσά καταγράφει την αναγέννηση του κτιρίου, όπου ο ομογενής νομπελίστας Γιώργος Σεφέρης διετέλεσε διπλωμάτης πριν από 82 χρόνια . Το κτίριο αυτό σε λίγο θα φιλοξενεί το νέο ελληνικό προξενείο.\nΗ εκπομπή αυτής της Κυριακής ολοκληρώνεται στο βόρειο άκρο της Ευρώπης, στο Ελσίνκι, όπου πραγματοποιήθηκε τιμητική εκδήλωση ομογενών και Φινλανδών για τον Νίκο Καζαντζάκη, με την προβολή του ντοκιμαντέρ της ΕΡΤ3 για τον μεγάλο στοχαστή.


Σχετίζεται το μήκος των δαχτύλων με τον... αντρισμό; - AlbStroka.comAlbStroka.com\nYou Are Here: Home » Kuriozitete » Σχετίζεται το μήκος των δαχτύλων με τον… αντρισμό;\nΤο μήκος των αντρικών δαχτύλων, σχετίζεται άμεσα στη λαϊκή αντίληψη με την “αρσενική” σεξουαλική συμπεριφορά. Επιστημονικώς, η αναλογία του μήκους ανάμεσα στον δείκτη και τον παράμεσο, σχετίζεται με τη συγκέντρωση τεστοστερόνης κατά την ανάπτυξη του εμβρύου στη μήτρα. Οσο μεγαλύτερη ποσότητα, τόσο μακραίνει ο παράμεσος σε σχέση με τον δείκτη.\nΠρόσφατη έρευνα όμως, έρχεται να αντρέψει την ισχύουσα θεωρία! Σύμφωνα με αυτήν, είναι πολύ πιθανό το μήκος των δαχτύλων να συνδέεται τελικά με τα γυναικεία οιστρογόνα και όχι με την ορμόνη του “ανδρισμού”!\nΤα πειράματα που έκαναν οι ερευνητές του Ινστιτούτου Ορνιθολογίας Max Planck στη Γερμανία σε σπίνους, τους οδήγησαν στο συμπέρασμα ότι το μήκος των δακτύλων και οι αντίστοιχες “αρσενικές” συμπεριφορές, δεν σχετίζονται με την τεστοστερόνη αλλά με τον τρόπο που αντιδρά ο εγκέφαλος στα οιστρογόνα!\nΟι ορνιθολόγοι υποστηρίζουν ότι το θέμα πρέπει να διερευνηθεί, αφού προφανώς η επιστήμη βρίσκεται σε πλάνη ως προς το μήκος των δαχτύλων και την σημασά του! Αν τελικά τα συμπεράσματά τους επιβεβαιωθούν τότε ένας … μεγάλος αντρικός μύθος θα έχει καταρριφθεί!/pyles.tv/


Συναγερμός για τα 372 κρούσματα και νέα έκτακτα μέτρα – Στο «κόκκινο» η Αττική - Sputnik Ελλάδα\n22:08 30 ΣΕΠΤΕΜΒΡΙΟY 2020\n07:57 11.09.2020 (ΕΝΗΜΕΡΩΘΗΚΕ 11:06 11.09.2020) Λήψη σύντομου url\nCOVID-19 Ελλάδα (525)\nΣυναγερμό έχει σημάνει το νέο ρεκόρ με τα 372 νέα κρούσματα που ανακοινώθηκαν χτες, Πέμπτη. Έκτακτα μέτρα τίθενται σε ισχύ σε περιοχές της χώρας, ενώ στο «κόκκινο» βρίσκεται η Αττική.\nΑνησυχία προκάλεσε η χτεσινή ανακοίνωση του ΕΟΔΥ για τα 372 νέα κρούσματα κορονοϊού στην Ελλάδα, εκ των οποίων τα 133 καταγράφονται στην Αττική. Ταυτόχρονα, ο ΕΟΔΥ ανακοίνωσε και τέσσερις νέους θανάτους.\nΔύο κρούσματα κορονοϊού στο Υπουργείο Πολιτισμού - Ποια μέτρα λαμβάνονται\nΤην ίδια στιγμή, έκτακτα περιοριστικά μέτρα τέθηκαν σε ισχύ σε Πέλλα, Πιερία, Ημαθία και Κιλκίς, ενώ προσωρινό «λουκέτο» μπήκε στο εργοστάσιο κονσερβοποιίας στα Γιαννιτσά που αποτέλεσε εστία μετάδοσης κορονοϊού.\nΟι εξελίξεις αναμένεται να βρεθούν στο επίκεντρο της καθιερωμένης σύσκεψης των λοιμωξιολόγων με το Μέγαρο Μαξίμου το πρωί της Παρασκευής, δίχως να αποκλείεται η δρομολόγηση νέων μέτρων.\nΑπό τα 372 νέα κρούσματα, τα 164 συνδέονται με γνωστές συρροές, ενώ τα 27 είναι εισαγόμενα. Αξίζει να σημειωθεί, ότι από τις 164 γνωστές συρροές, τα 114 κρούσματα συνδέονται με το εργοστάσιο στην Πέλλα.\nΕστία μετάδοσης φαίνεται πως αποτελεί και βιομηχανία ανακύκλωσης στην Αττική, καθώς εκεί καταγράφηκαν 29 κρούσματα.\nΔιασωληνωμένοι νοσηλεύονται 49 ασθενείς, ενώ ο ΕΟΔΥ ανακοίνωσε τέσσερις νέους θανάτους με τον συνολικό αριθμό των νεκρών να ανέρχεται πλέον σε 297.\nΑναλυτικά τα 345 εγχώρια κρούσματα κατανέμονται ως εξής:\nΈκτακτα μέτρα σε Πέλλα, Πιερία, Ημαθία και Κιλκίς – Σε αυξημένη ετοιμότητα τα νοσοκομεία\nΈκτακτα μέτρα τίθενται σε ισχύ από σήμερα, Παρασκευή 11 Σεπτεμβρίου και μέχρι τις 25 Σεπτεμβρίου, σε Πέλλα, Πιερία, Ημαθία και Κιλκίς λόγω της εξάπλωσης του κορονοϊού, όπως αποφάσισε η Γενική Γραμματεία Πολιτικής Προστασίας.\nΣτους χώρους εστίασης επιτρέπεται μέγιστος αριθμός ατόμων σε κάθε τραπέζι έως τέσσερα άτομα, εκτός εάν πρόκειται για συγγενείς Α' βαθμού όπου επιτρέπεται έως έξι άτομα.\nΕντολή για κατάσταση αυξημένης ετοιμότητας στα νοσοκομεία των τεσσάρων νομών, έδωσε χτες, Πέμπτη, ο υπουργός Υγείας, Βασίλης Κικίλιας, στους διοικητές της 3ης Υγειονομικής Περιφέρειας, Παναγιώτη Μπογιατζίδη και της 4ης Υγειονομικής Περιφέρειας, Δημήτρη Τσαλικάκη.\nΤαυτόχρονα, ο κ. Κικίλιας ζήτησε από τον πρόεδρο του ΕΟΔΥ, Παναγιώτη Αρκουμανέα, να ενταθούν οι έλεγχοι που πραγματοποιούνται από τα κλιμάκια και τις ΚΟΜΥ του Οργανισμού στην περιοχή της Κεντρικής Μακεδονίας.\nΠροσωρινό «λουκέτο» στο εργοστάσιο στα Γιαννιτσά\nΤέλος, κλειστό θα είναι από σήμερα 11 Σεπτεμβρίου και για επτά ημέρες, το εργοστάσιο κονσερβοποιίας στα Γιαννιτσά, μετά τον εντοπισμό 114 κρουσμάτων κορονοϊού.\nΤην απόφαση για προσωρινό «λουκέτο» έλαβε η Γενική Γραμματεία Πολιτικής Προστασίας κατόπιν σχετικών ελέγχων και λόγω του υψηλού επιδημιολογικού φορτίου.\nΗ απόφαση αναστολής λειτουργίας αφορά το σύνολο των υποδομών και των εγκαταστάσεων του εργοστασίου.\nκρούσματα, κρούσμα, κορονοϊός, Ελλάδα


Adventure Advocate | Adventure Game news, reviews, videos, interviews, articles, and more. - Σκονισμένες εργαλειοθήκες adventure games\nΔευτέρα, 28 Ιανουαρίου 2019, Συντάκτης alkis21\nΚάποτε οι άντρες ήταν αληθινοί άντρες, τα computer games αληθινά computer games και τα μικρά χνουδωτά πλάσματα από τον Άλφα Κενταύρου αληθινά μικρά χνουδωτά πλάσματα από τον Άλφα Κενταύρου\nΗ πρωτοφανής άνθιση των ανεξάρτητων παραγωγών video games που παρατηρούμε την τελευταία δεκαετία, μπορεί να εξηγηθεί και οφείλεται σε μια σειρά από παράγοντες. Στα χρόνια του home computing, το πρώτο πρόβλημα που είχε να αντιμετωπίσει κάποιος που επιθυμούσε να δημιουργήσει το δικό του παιχνίδι ήταν οι περιορισμοί που του έθετε το hardware του υπολογιστή του. Ας μην ξεχνάμε ότι στα 80s, οι κάτοχοι σκληρού δίσκου ήταν η μειοψηφία, και από αυτούς οι περισσότεροι είχαν στη διάθεσή τους πολύ μικρή χωρητικότητα. Η διαδικασία αλλαγής δισκετών –για να μην πάμε ακόμα πιο πίσω- κατά τον προγραμματισμό δεν είναι από το πράγματα που θυμάται με νοσταλγία ένας φίλος του retro computing. Η συνήθως ελάχιστη RAM και η χαμηλή ταχύτητα του επεξεργαστή ήταν επίσης εμπόδια που συναντούσες μπροστά σου, αν ήθελες να φτιάξεις κάτι περισσότερο εξεζητημένο από μια Kρεμάλα ή ένα Tetris. Για να μην μιλήσουμε για συνεργασίες με απομακρυσμένες ομάδες ή εμπορική εκμετάλλευση, ζητήματα τα οποία έγιναν απείρως ευκολότερα με την έλευση του γρήγορου internet και του social networking.\nΌλα τα παραπάνω διαδραμάτισαν σοβαρό ρόλο στην εξάπλωση του game development σε μικρές ομάδες με μειωμένο ή ακόμα και μηδενικό προϋπολογισμό. Έχω την αίσθηση όμως ότι μία από τις κυριότερες, αν όχι η κυριότερη αιτία του φαινομένου είναι η αφθονία ποιοτικών game engines που έχουν στη διάθεσή τους οι σημερινοί δημιουργοί. Η ευκολία αυτή έλαμπε διά της απουσίας της στο μεγαλύτερο μέρος του προηγούμενου αιώνα, πλην ελαχίστων εξαιρέσεων. Οι εταιρείες ανέπτυσσαν in-house μηχανές για τα παιχνίδια τους, κάποιες εκ των οποίων έμειναν στην ιστορία. Ας θυμηθούμε μερικές από αυτές, στην κατηγορία των adventure game engines.\nZ-MACHINE (INFOCOM, 1979-1989)\nΤα Zork έχουν το όνομα, όμως άλλο είναι το κορυφαίο Z-machine adventure\nΣτα τέλη της δεκαετίας του 70, στο εργαστήριο επιστήμης υπολογιστών του περίφημου Massachusetts Institute of Technology, εργαζόταν μια ομάδα προγραμματιστών με όνομα Dynamic Modeling Group. Όταν την άνοιξη του 1977 κατέφτασε το γνωστό μας Adventure στα τερματικά του εργαστηρίου, οι ιθύνοντές του γνώρισαν τον ίδιο βαθύ εθισμό που κατέλαβε τους περισσότερους συναδέλφους τους εκείνη την εποχή στις Ηνωμένες Πολιτείες. Σύντομα άρχισαν να αναρωτιούνται με ποιο τρόπο θα μπορούσαν να δημιουργήσουν κάτι παρόμοιο. Κάπως έτσι γεννήθηκε το πρώτο Zork σε υπολογιστή PDP-10. Αντί για την περιορισμένων δυνατοτήτων FORTRAN που είχε χρησιμοποιηθεί για την εκπόνηση του πατέρα του είδους, το Zork γράφτηκε εξ’ ολοκλήρου σε MDL (MIT Design Language), μια γλώσσα προγραμματισμού που είχε φτιαχτεί για ανάπτυξη εφαρμογών τεχνητής νοημοσύνης. Το 1979, η ταλαντούχα ομάδα ίδρυσε την Infocom, την πρώτη κραταιά εταιρεία δημιουργίας adventure games. Το πρώτο πρόβλημα που κλήθηκε να λύσει ήταν πώς θα μεταφέρει το γιγαντιαίο και μνημοβόρο πρόγραμμα σε μικροϋπολογιστές, και πώς θα εξασφαλιστεί μια στοιχειώδης φορητότητα προς ασύμβατα computers. Γρήγορα κατάλαβαν πως απαιτούνταν η δημιουργία μιας νέας γλώσσα προγραμματισμού, η οποία ονομάστηκε ZIL (Zork Implementation Language) και το πλήρες περιβάλλον εργασίας Z-Machine. Η πρώτη computer game engine της ιστορίας ήταν γεγονός, ένα αληθινό έργο τέχνης της πληροφορικής που αποτελεί σημείο αναφοράς και αντικείμενο μελέτης ακόμα και σήμερα. Με τις διάφορες εκδόσεις του φτιάχτηκε το σύνολο των παιχνιδιών της Infocom, από τα πρώτα Zork έως τα graphic games όπως το Journey και το James Clavell’s Shōgun.\nAGI & SCI (SIERRA ON-LINE, 1984-1996)\nThe Colonel’s Bequest, αριστούργημα φτιαγμένο σε SCI0\nΗ ιδέα του εμπλουτισμού των adventure games με στοιχειώδη γραφικά πέραν του text parser είναι πολύ παλιά. Ο πρώτος άνθρωπος που το τόλμησε ήταν η Roberta Williams, η οποία κυκλοφόρησε το Mystery House, έναν τίτλο με γραμμοειδείς εικόνες για Apple II υπό την εταιρεία της που έφερε το όνομα On-Line Systems. Δεν είναι περίεργο λοιπόν ότι η μετεξέλιξη αυτής της εταιρείας, η πασίγνωστη Sierra On-Line, έφτιαξε και το πρώτο 3rd person graphic animated adventure.\nTo King’s Quest: Quest for the Crown οφείλει την ύπαρξή του στην engine AGI (Adventure Game Interpreter). Στην πρώτη της έκδοση, επέτρεπε τη δημιουργία παιχνιδιών με ανάλυση 160x200 και 16 χρώματα. Ο χαρακτήρας ήταν ορατός στην οθόνη και ο παίκτης τον μετακινούσε με τα cursor keys ή με joystick, ενώ πληκτρολογούσε τις εντολές όπως ακριβώς και στα text adventures. Τα γραφικά δεν ήταν αποθηκευμένα σε bitmaps ή tiles, αλλά σχεδιάζονταν και χρωματίζονταν on the fly, κάτι που εξοικονομούσε αποθηκευτικό χώρο. Κατά τη δεκαετία του 90, πριν την άνθιση του Adventure Game Studio, η AGI online community ήταν αρκετά δυνατή και δεν ήταν λίγοι εκείνοι που επιχειρούσαν να φτιάξουν τα δικά τους παιχνίδια με αυτή την ομολογουμένως αρκετά πρωτόγονη engine.\nTo Rama ήταν το τελευταίο adventure που δημιουργήθηκε με την SCI\nΗ Sierra πάντοτε προσπαθούσε να ακολουθεί τις τεχνολογικές εξελίξεις, και όταν ήρθε η ώρα για την πανάκριβη παραγωγή King's Quest IV: The Perils of Rosella, εκπονήθηκε η SCI (Sierra’s Creative Interpreter). Η ανάλυση είχε ανέλθει πλέον στα 320x200 και υποστηρίζονταν soundtrack από κάρτα ήχου. Μετά την αρχική έκδοση (SCI0), ακολούθησαν τέσσερις ακόμα. Η SCI1 (Leisure Suit Larry V, Police Quest III) υποστήριζε 256 χρώματα, η SCI1.1 (Freddy Pharkas, Space Quest V) animated movie sequences, η SCI2 (Gabriel Knight, Shivers) ανάλυση 640x480 και η SCI3 (Phantasmagoria II, Lighthouse) optimization για Windows 95.\nSCUMM (Lucasfilm Games/LucasArts Entertainment, 1987-1997)\nΠιστεύατε ότι δεν θα έβαζα screenshot του Monkey Island 2 . Γελαστήκατε\nΣίγουρα η πιο διάσημη εμπορική adventure game engine, και πιθανότατα η καλύτερη του 20ου αιώνα. H SCUMM (Script Creation Utility for Maniac Mansion), όπως μαρτυρά και το όνομά της, δημιουργήθηκε με μόνο στόχο να αποτελέσει ένα πλήρες framework για την εκπόνηση του Maniac Mansion. Τελικώς, κατέληξε να χρησιμοποιείται σχεδόν για το σύνολο των adventures της εταιρείας. Πολύ νωρίτερα από τα χρόνια των μαθημάτων game development σε πανεπιστημιακό επίπεδο και των εξειδικευμένων πτυχίων, ο Ron Gilbert (σε συνεργασία με τους Chip Morningstar και Aric Wilmunder) έφτιαξε ένα περιβάλλον εργασίας βασισμένο σε αρχές που σήμερα ακολουθούνται με θρησκευτική ευλάβεια από οποιονδήποτε επιχειρεί να δημιουργήσει κάτι ανάλογο. Πρώτα από όλα, ενώ κάθε engine έως εκείνο το σημείο προορίζονταν να χρησιμοποιηθεί από έμπειρους προγραμματιστές, η SCUMM απευθυνόταν σε ανθρώπους δίχως προηγούμενη εμπειρία, έτσι ώστε να δίνεται η δυνατότητα σε μια ομάδα που αποτελείται από σεναριογράφους, γραφίστες, μουσικούς κτλ. να εργάζονται παράλληλα. Ακόμα και η σύνταξη της scripting γλώσσας της ήταν πολύ κοντά στα απλά Αγγλικά. Έπειτα, η run-time engine, το πρόγραμμα δηλαδή που διαχειρίζονταν ο τελικός χρήστης και διάβαζε τα αρχεία, τα scripts, τα δεδομένα και έκανε την αρχικοποίηση γραφικών και ήχων, ήταν ένα εντελώς ξεχωριστό πρόγραμμα. Το τεράστιο πλεονέκτημα αυτής της μεθόδου ήταν ότι κάθε φορά που ένα παιχνίδι έπρεπε να γίνει μεταφορά σε άλλο σύστημα, το μόνο τμήμα του που χρειαζόταν να γίνει port ήταν η run-time engine.\nFull Throttle, ένα ακόμα διαμάντι της Scumm\nΕνδεικτικό του χιούμορ της χαρισματικής ομάδας της Lucasfilm Games, αλλά και του πόσο πολύ διασκέδαζαν κατά τη διάρκεια της δουλειάς τους, ήταν ότι η run-time engine ονομάζονταν SPUTM (Scumm Presentation Utility™). Δεν ήταν όντως trademarked, αλλά πρόσθεσαν τον εκθέτη γιατί αρέσκονταν να ονομάζουν τα εργαλεία τους βάσει των εκκρίσεων του ανθρώπινου σώματος. Το συγκεκριμένο ήταν αναφορά στο sputum (πτύελο), ενώ υπήρχαν επίσης τα FLEM, BYLE, SMEGMA, MMUCUS και άλλα. Αυτό το παιχνίδισμα των λέξεων ενέπνευσε τη συχνή χρήση του εκθέτη κατοχύρωσης στα παιχνίδια τους, αλλά και τη σωρεία των γρίφων που αφορούν σε εκκρίσεις στο Monkey Island 2.\nΗ δύναμη της SCUMM και η μεγάλη διευκόλυνση που προσέφερε ανάγκασαν τους ιθύνοντες της Lucas να εργαστούν με αυτήν και στο επόμενο παιχνίδι τους, το Zak McKracken and the Alien Mindbenders. Στη συνέχεια, η SCUMM αναπτύσσονταν και βελτιώνονταν κάθε φορά που οι ανάγκες του παιχνιδιού το απαιτούσαν, σε αντίθεση όμως με την SCI, δεν άλλαξε ποτέ ολοκληρωτικά, καθώς η υλοποίησή της ήταν εξαρχής αριστουργηματική.\nΣτα γραφεία της λειτουργούσε ένα εργαστήριο που ονομάζονταν SCUMM University, κατά τη διάρκεια του οποίου το προσωπικό παρακολουθούσε μαθήματα που παρέδιδε ο Gilbert. Εν μέσω πειραματισμών, ο Brian Moriarty συνέλαβε το interface του Loom όταν αναρωτήθηκε με τι άλλους τρόπους θα μπορούσε να εκμεταλλευτεί αυτό το πολυεργαλείο. Ποτέ άλλοτε δεν έχω ακούσει περίπτωση παιχνιδιού, και μάλιστα της ποιότητας του Loom, που να εμπνεύστηκε από την ίδια την game engine.\nΟ τελευταίος τίτλος της LucasArts που εκπονήθηκε με το SCUMM ήταν το The Curse of Monkey Island.\nVirtual Theatre (Revolution Software, 1992-1997)\nBroken Sword 2, το καμάρι της Revolution\nΗ Virtual Theatre ήταν μια εξαιρετική φιλόδοξη engine, η οποία μπορούμε να πούμε πως έμεινε αρκετά ανεκμετάλλευτη. Όχι γιατί τα παιχνίδια που δημιουργήθηκαν με αυτήν δεν ήταν καλά – αντιθέτως, τίτλοι όπως το Beneath a Steel Sky και το Broken Sword: The Shadow of the Templars φιγουράρουν συχνά σε υψηλές θέσεις στις λίστες με τα αγαπημένα παιχνίδια πολλών λατρών του είδους. Αναρωτιέται όμως κανείς αν οι δυνατότητές της εξαντλήθηκαν στο έπακρο. Η ονομασία της φανερώνει τον στόχο των προγραμματιστών της: Ήθελαν μια πλατφόρμα δημιουργίας που να προσδίδει στα παιχνίδια που θα την χρησιμοποιούσαν μια θεατρική αίσθηση. Αντί για χαρακτήρες που παραμένουν καρφωμένοι σε ένα σημείο ή μετακινούνται μόνο μετά από triggering συγκεκριμένων γεγονότων, η κίνηση των NPCs ορίζονταν από scripts. Αυτό σήμαινε ότι χρειαζόταν να τους αναζητήσεις, τους παρακολουθούσες να αλληλεπιδρούν με το περιβάλλον, ενώ αν διασταυρώνονταν οι δρόμοι σας άλλαζαν πορεία για να μην τρακάρουν με τον πρωταγωνιστή.\nΜια ακόμα δυνατότητα που προσέφερε η Virtual Theatre ήταν η σύνταξη πολύπλοκων φράσεων από σύνθεση εντολών, κάτι άγνωστο μέχρι τότε στα graphic adventures. Δηλαδή, δεν περιοριζόσουν σε σύντομες φράσεις όπως USE KEY ON WINDOW, αλλά μπορούσες να επιλέξεις TELL SKORIS TO UNLOCK THE WINDOW AND THEN OPEN THE WINDOW AND THEN GO TO TURNVALE. Δυστυχώς, και οι δύο καινοτόμες λειτουργίες της engine έκαναν την εμφάνισή τους εκτεταμένα μόνο στο πρώτο της παιχνίδι, το Lure of the Temptress.\nAGOS (Horrorsoft/Adventuresoft, 1990-1998)\nFeeble, o πρωταγωνιστής του The Feeble Files\nO Alan Cox είναι ένας game developer με πολύ μεγάλη ιστορία στο χώρο, από την εποχή των 8-bit adventures. Οι λίγοι αναγνώστες που είχαν την τύχη να παίξουν το τρομερό Seas of Blood, ίσως θυμούνται ότι ήταν ο βασικός προγραμματιστής. Μπορεί οι δημιουργίες της Horrorsoft, και της μετεξέλιξής της, της Adventuresoft, να είναι συνυφασμένες με τον περισσότερο γνωστό Michael Woodroffe, όμως η AGOS engine που χρησιμοποιήθηκε για το development τους ήταν δικό του παιδί.\nΗ AGOS ήταν ιδιαίτερα εύπλαστη και πολυχρηστική. Επέτρεπε μεγάλη ευελιξία στα είδη παιχνιδιών που παρήγαγε. Από τα adventure/RPG hybrids Elvira, Elvira II: The Jaws of Cerberus και Waxworks, σε κλασσικά 2D point & click τύπου Simon the Sorcerer, έπειτα σε 3D με το The Feeble Files πριν το κύκνειο άσμα της, ένα puzzle game που βασίζονταν στον κόσμο του Simon. Αυτή οι ποικιλία στους παραγόμενους τίτλους φανερώνει ένα δυνατό εργαλείο. Δεδομένου ότι τα δύο πρώτα Simon the Sorcerer χρησιμοποιούσαν σχεδόν πανομοιότυπο interface με τα SCUMM games, είναι κρίμα που η μηχανή αυτή δεν υπάρχει πουθενά διαθέσιμη – μια σύγκριση μεταξύ των δύο θα είχε ενδιαφέρον. Υπάρχει όμως ο πηγαίος κώδικας της προκατόχου της, της AberMUD V. Όσοι ενδιαφέρονται μπορούν να τον βρουν στη διεύθυνση tinyurl.com/PCM304b.\nΛοιπές adventure game engines\nΤα παιχνίδια της Legend είχαν πολύ προσεγμένο interface\nΜερικές ακόμα engines που χρησιμοποιήθηκαν για γνωστά παιχνίδια είναι οι παρακάτω: SAGA (I Have No Mouth, and I Must Scream, Dinotopia), Legend Interactive Fiction (Spellcasting, Timequest), MacVenture (Uninvited, Shadowgate), Cine (Future Wars, Operation Stealth), Gob (Fascination, Ween: The Prophecy), GRIME (Grim Fandango, Escape from Monkey Island).\nΟ μεγαλύτερος αριθμός από τα παιχνίδια που δημιουργήθηκαν με τις game engines που αναφέρονται στο παρόν κείμενο, όπως και πάρα πολλά ακόμα, μπορούν να τρέξουν σε σύγχρονα συστήματα χάρη στο εκπληκτικό πρόγραμμα ScummVM. Όπως ακριβώς και η Scumm engine, έτσι και αυτό εξελίχθηκε πολύ περισσότερο από ό,τι στόχευαν οι δημιουργοί του όταν έφτιαχναν ένα εργαλείο απλά και μόνο για να τρέχει τους τίτλους της LucasArts. Υποστηρίζει περισσότερα από 200 παιχνίδια, η λίστα μεγαλώνει συνεχώς και σε αντίθεση με τους emulators παλιών PCs και home computers, είναι εξαιρετικά απλός στη χρήση. Το μόνο που χρειάζεται είναι να έχετε στην κατοχή σας τα εν λόγω παιχνίδια κι εκείνο αναλαμβάνει τα υπόλοιπα. Θα το βρείτε στη διεύθυνση scummvm.org.\nΑν και η ύλη του τεύχους 304 (Μάιος-Ιούνιος 2015) του PC Master είχε ολοκληρωθεί και παραδοθεί από τους συντάκτες, το τεύχος δεν έμελε να κυκλοφορήσει ποτέ, αφού το περιοδικό έβαλε λουκέτο πριν τυπωθεί. Στη στήλη Retro Gaming εκείνου του μήνα έκανα αναφορά στις διάφορες ρετρό adventure game engines. Σκέφτηκα πως είναι κρίμα να χαθεί, επομένως το παραθέτω εδώ.


Κυνηγός τραυματίστηκε από τα σκάγια φίλου του! – Arouraios.gr – Ειδήσεις\nAUKUS – Αντιδρά και η Γερμανία: «Η απόφαση προκαλεί σύγχυση και είναι απογοητευτική όχι μόνο για τη Γαλλία»\nΚυνηγός τραυματίστηκε από τα σκάγια φίλου του!\nΤύχη βουνό είχε ένας 46χρονος κυνηγός που βρισκόταν σε αγροτική περιοχή του Πυργετού Λάρισας μαζί με τον αδελφό του και ένα ακόμη φίλο τους το βράδυ του Σαββάτου. Το όπλο του τρίτου κυνηγού εκπυρσοκρότησε και τα σκάγια τον βρήκαν στην κοιλιά!\nΟ άτυχος άνδρας από την περιοχή της Ραψάνης διακομίστηκε εσπευσμένα αιμόφυρτος στο Γενικό Νοσοκομείο Λάρισας, όπου διαπιστώθηκε ότι ο τραυματισμός του δεν ήταν ιδιαίτερα σοβαρός και, αφού του αφαιρέθηκαν τα σκάγια, παρέμεινε για νοσηλεία εκτός κινδύνου.\nΓια το αιματηρό περιστατικό ενημερώθηκε η τοπική Αστυνομία που συνέλαβε τον ακούσιο δράστη και ερευνά τις συνθήκες κάτω από τις οποίες τραυματίστηκε ο 46χρονος. Παράλληλα, ερευνά αν οι τρεις φίλοι κυνηγούσαν πέραν του επιτρεπόμενου ωραρίου, καθώς είχε ήδη νυχτώσει όταν έφτασαν στο νοσοκομείο.


Ποια είναι τα ιδανικά επίπεδα υγρασίας στο εσωτερικού του σπιτιού; // Χρήσιμες πληροφορίες ...όχι για όλους - Cityportal.gr | Θεσσαλονίκη\nΕίναι ευρέως γνωστό ότι η υγρασία στο σπίτι πρέπει να διατηρείται σε κάποια επίπεδα έτσι ώστε να διασφαλίζονται η υγεία των κατοίκων αλλά και η καλή κατάσταση του σπιτιού.\nΗ διατήρηση των επιθυμητών επίπεδων υγρασίας μέσα στο σπίτι είναι μια πολύ σημαντική προτεραιότητα που δεν θα πρέπει να την παραβλέπουμε.\nΤι ακριβώς είναι η υγρασία; Υγρασία της ατμόσφαιρας είναι η ποσότητα των υδρατμών του αέρα γύρω μας. Έχοντας τα επίπεδα υγρασίας στο εσωτερικό του σπιτιού ρυθμισμένα στα σωστά επίπεδα εξασφαλίζουμε σωστή λειτουργία των συστημάτων θέρμανσης και κλιματισμού. Δηλαδή η ιδανική υγρασία βοηθά να αισθάνεστε δροσιά το καλοκαίρι και ζέστη τον χειμώνα.\nΑν τα επίπεδα δεν είναι τα επιθυμητά τότε όχι μόνο δεν είναι άνετη η διαβίωση αλλά όλη η οικογένεια μπορεί να έχει προβλήματα από βακτήρια μικρόβια ακάρεα και πολλά άλλα.\nΣτο ερώτημα πόσο υγρασία πρέπει να έχει ένα σπίτι απαντάμε ότι η βέλτιστη υγρασία είναι 40-45%.\nΤα ακραία επίπεδα υγρασίας αποδεδειγμενα προκαλούν προβλήματα. Πολύ λίγη ή πάρα πολύ υγρασία μπορούν να προκαλέσουν σημαντικά προβλήματα στην υγεία μας. Αυτό γιατί σε μεγαλύτερα ή μικρότερα επίπεδα υγρασίας παραμονεύουν προβλήματα στην υγεία και αδιαθεσίες.\nΓια οποιαδήποτε τιμή κάτω από 30% η ατμόσφαιρα είναι πολύ ξηρή, ενώ πάνω από 50% είναι πολύ υψηλή.\nΑν η υγρασία στο σπίτι είναι χαμηλή, τα συνηθέστερα προβλήματα είναι τα εξής.\nΦαγούρα ξηροδερμία και ξηροφθαλμία\nΦαινόμενα δημιουργίας στατικού ηλεκτρισμού\nΓινόμαστε επιρρεπείς σε κρυολογήματα και μολύνσεις\nΠροβλήματα στα ξύλινα έπιπλα πατώματα και γενικά ξύλινες κατασκευές.\nΧαμηλή απόδοση του συστήματος θέρμανσης. Όταν τα επίπεδα υγρασίας μέσα στο σπίτι πέφτουν αισθανόμαστε τον αέρα πιο δροσερό. Έτσι δυναμώνουμε τον θερμοστάτη με αποτέλεσμα την αυξημένη κατανάλωση ενέργειας.\nΥγρασία μπορεί να προστεθεί στο χώρο, βάζοντας μια βρεγμένη πετσέτα, απλώνοντας ρούχα για να στεγνώσουν η βάζοντας ένα δοχείο με νερό στο χώρο. Ένας άλλος τρόπος είναι η προμήθεια και λειτουργία ενός υγραντήρα χώρου. Οι υγραντήρες ψεκάζουν νερό μέσα στο χώρο και έρχονται σε μια αρκετά μεγάλη γκάμα τύπων και μοντέλων.\nΣτην περίπτωση που η υγρασία στο σπίτι είναι υψηλή.\nΕάν το σπίτι μας έχει πολύ περισσότερη υγρασία από την ιδανική υγρασία, τότε μπορεί να παρατηρηθούν μια σειρά από προβλήματα με σημαντικότερο αυτό της συμπυκνώσεως των υδρατμών. Τα προβλήματα αυτά συνήθως παρατηρούνται στα πιο καινούργια σπίτια με συνηθέστερα προβλήματα αυτά της δημιουργίας μούχλας, μυκήτων, ακάρεα κ.α.\nΤα υψηλά επίπεδα υγρασίας επηρεάζουν και τον σχηματισμό επικίνδυνων χημικών ουσιών που υπάρχουν στα δομικά υλικά όπως η φορμαλδεΰδη και το όζον.\nΚατά την διάρκεια του χειμώνα μπορεί να παρατηρήσετε σε δωμάτια με υψηλή υγρασία συμπυκνώματα των υδρατμών πάνω στα παράθυρα. Όλη αυτή η υγρασία που μπορεί να είναι εγκλωβισμένη μέσα στον αέρα ταξιδεύει και περνά μέσα από τους τοίχους. Έτσι λοιπόν μπορεί να βλέπετε υγρασία στο ταβάνι, υγρασία στο τοίχο, να βλέπετε φθορά της μπόγιας και δημιουργία μούχλας.\nΓια να μειώσετε την υγρασία του σπιτιού η κάποιου δωματίου μπορείτε να δοκιμάσετε την χρήση αφυγραντήρα, air condition καθώς και την χρήση εξαεριστήρα στο μπανιο και την κουζίνα.\nΣυνοψίζοντας, παραθέτουμε παρακάτω τα οφέλη από την ιδανική υγρασία του σπιτιού.\nΛιγότερα βακτήρια και μικρόβια\nΑίσθημα ευεξίας και άνεσης\nΧαμηλότεροι λογαριασμοί θέρμανσης\nΧαμηλότερο ρίσκο για αλλεργίες, κρυολογήματα κ.λ.π\nΈνα γερό σπίτι χωρίς φθορές από την υγρασία σε τοίχους και ταβάνι.


Αερόθερμο Αερίου 559 FTI - Italtherm\nΑερόθερμο Αερίου 559 FTI\nΚαλύπτει χώρους μέχρι 120 m³\nΓια να μπορούμε να υγραίνουμε τον αέρα το αερόθερμο RINNAI 559 FTI είναι εφοδιασμένο με ένα εμαγιέ δοχείο, που είναι τοποθετημένο πίσω από την εξαγωγή του αέρα. Για να γεμίσουμε το δοχείο ανοίγουμε το πορτάκι και ρίχνουμε το νερό χρησιμοποιώντας τον αγωγό (Filter Spout) της πόρτας. Ο αέρας υγραίνεται καθώς περνά πάνω από το νερό του δοχείου.\nΓια την προστασία των ανεμιστήρων από χνούδια και σκόνες στο 559 FTI της RINNAI έχουν τοποθετηθεί 2 φίλτρα, τα οποία βρίσκονται στο πάνω πίσω τμήμα της συσκευής. Για να καθαρίσουμε τα φίλτρα, απλά τα αφαιρούμε από τη συσκευή και τα καθαρίζουμε είτε με μια μαλακή βούρτσα είτε με ηλεκτρική σκούπα.\nRINNAI 559 FTI Αυτόματο αερόθερμο χώρου\nΠροσδιδόμενη ισχύς 6,16 kW


ΤΣΙΡΙΓΟ FM: Η ΙΑΤΡΟΣ ΝΕΥΡΟΛΟΓΟΣ ΜΑΡΙΑ ΕΜΜ. ΤΡΑΒΑΣΑΡΟΥ ΣΤΑ ΚΥΘΗΡΑ ΑΠΟ ΤΙΣ 21 ΜΕΧΡΙ ΤΙΣ 24 ΝΟΕΜΒΡΙΟΥ\nΗ ΙΑΤΡΟΣ ΝΕΥΡΟΛΟΓΟΣ ΜΑΡΙΑ ΕΜΜ. ΤΡΑΒΑΣΑΡΟΥ ΣΤΑ ΚΥΘΗΡΑ ΑΠΟ ΤΙΣ 21 ΜΕΧΡΙ ΤΙΣ 24 ΝΟΕΜΒΡΙΟΥ\nΗ ιατρός - νευρολόγος κα. Μαρία Εμμανουήλ Τραβασάρου, θα βρίσκεται στα Κύθηρα από την Παρασκευή 21 μέχρι και την Δευτέρα 24 και θα πραγματοποιεί επισκέψεις κατόπιν ραντεβού. Τηλέφωνο επικοινωνίας: 6945873045.\nΑναρτήθηκε από ΤΣΙΡΙΓΟ FM στις 11:01 μ.μ.


Λευκαντική οδοντόκρεμα με δροσερή γεύση γλυκάνισου και ευκάλυπτου. Συνδυάζει λευκαντική και καθαριστική δραση. Τα μικροσταγονίδια ελαίου Καρύδας είναι ένας εξαιρετικός λευκαντικός παράγοντας που απομακρύνει τις ξένες ουσίες που επικάθονται στην εξωτερική επιφάνεια των δοντιών, χωρίς να φθείρει το σμάλτο. Ο Γλυκάνισος βοηθά στην πρόληψη πέτρας και τερηδόνας και καταπραΰνει ερεθισμούς και φλεγμονές. Το αιθέριο έλαιο του Ευκαλύπτου έχει αντισηπτική δράση και εξασφαλίζει δροσερή αναπνοή που διαρκεί. ΣΥΣΤΑΤΙΚΑ - ΕΥΚΑΛΥΠΤΟΣ Δέντρο από την Αυστραλία, στην Ελλάδα φυτεύτηκε για πρώτη φορά στο Βοτανικό κήπο των Αθηνών το 1864 και στη συνέχεια διαδόθηκε λόγω των θεραπευτικών του ιδιοτήτων. Τα φύλλα του δέντρου χρησιμοποιούνται για την παρασκευή αφεψήματος με αντιπυρετικές και βοηθητικές για το αναπνευστικό σύστημα ιδιότητες, αλλά και για αρωματικά λουτρά. Η δράση του, είτε ως αφέψημα είτε ως αιθέριο έλαιο, είναι κυρίως αντισηπτική και αντιμικροβιακή, συντελώντας στην εξισορρόπηση της φυσιολογικής στοματικής χλωρίδας, ενώ έχει και αντιφλεγμονώδη δράση. Το χαρακτηριστικό άρωμά του προσδίδει φρεσκάδα και δροσιά στην αναπνοή. Συμβατή με ομοιοπαθητική.


Πώς να δώσεις μήκος στα μικρά και στενά μάτια! |\nΓιατί οι γυναίκες έχουνε κυτταρίτιδα ενώ οι άντρες όχι;\t6 γυναικεία καμώματα που χαλάνε τη σχέση\nΠώς να δώσεις μήκος στα μικρά και στενά μάτια!\nmystikaomorfias\tHow to, Πρόσωπο\tμάτια\tLeave a comment\nΈχεις στενά ή στρογγυλά μάτια; Μικρά ίσως; Κι όμως μπορείς να αλλάξεις το σχήμα τους αρκεί να παίξεις με τις σωστές κινήσεις.\nΑς ξεκινήσουμε, όμως, με τα βασικά! Το συγκεκριμένο μακιγιάζ που δίνει μήκος στα μάτια και αυτή την ενδιαφέρουσα έντονη γωνία θέλει τα εξής προϊόντα μακιγιάζ:\n1. Μια σκιά σε taupe χρώμα\n2. Μια σκιά σε σκούρο καφέ\n3. Σταθερό μολύβι ματιών σε μαύρο\nΤο συγκεκριμένο μακιγιάζ παίζει με την εξής πολύ σημαντική λεπτομέρεια: το μολύβι που είναι απλωμένο στο κινητό βλέφαρο ενώνεται με το μολύβι που είναι απλωμένο στην ρίζα του κάτω βλεφάρου και από κοινού δημιουργούν μια πολύ έντονη γωνία!\nΠου το έχουμε δει\nΑυτό το look το είχε αγαπήσει η Αλίκη Βουγιουκλάκη, σε μια υπέροχη φωτογράφιση με μια άλλη Kate Winslet και φωτογράφο τον Tom Munro αλλά και πιο πρόσφατα στο ανοιξιάτικο fashion show του οίκου Cushnie et Ochs.\nΤι πρέπει να ξέρεις ακόμα…\n1. Μην επιχειρήσεις αυτό το μακιγιάζ στο σπίτι αν τα μάτια σου έγουν μεγάλη απόσταση μεταξύ τους. Σε αυτή την περίπτωση το συγκεκριμένο μακιγιάζ θα μεγαλώσει ακόμη περισσότερο τις αποστάσεις!\n2. Αν τα μάτια σου έχουν κοντινή απόσταση μεταξύ τους, απλώς άφησε ένα μικρό κενό στην εσωτερική γωνία του ματιού.\n3. Τοποθετώντας ψεύτικες βλεφαρίδες μόνο στην εξωτερική γωνία θα κάνεις την γωνία ακόμη πιο έντονη και το μήκος τους μεγαλύτερο!\n4. Στο συγκεκριμένο μακιγιάζ παίζουν πολύ σημαντικό ρόλο τα σωστά σβησίματα. Είναι απαραίτητο να έχεις στο νεσεσέρ σου ένα τρίχινο πινελάκι (blending).


Mattel Hw Mario Kart Πίστες Επιπέδων. - Bigcharlie\nMattel Hw Mario Kart Πίστες Επιπέδων.\nΤα Hot Wheels® ζωντανεύουν τον γρήγορο σε δράση κόσμο Mario Kart™ με αυτά τα τρία σετ που είναι εμπνευσμένα από αγαπημένους αγώνες από το διάσημο βιντεοπαιχνίδι. Κάθε σετ περιλαμβάνει ένα αντίγραφο αυτοκινήτου Mario Kart™ που τα παιδιά μπορούν να εκτοξεύσουν για να ξεπεράσουν τα εμπόδια και τις προκλήσεις - όπως ακριβώς στο παιχνίδι, αλλά αυτή τη φορά πάνω σε πίστα Hot Wheels! Το να παραμείνεις στην πίστα είναι το κλειδί για να είσαι ο γρηγορότερος οδηγός στον αγώνα! Ζήστε ακόμα περισσότερες προκλήσεις συνδέοντας ένα από αυτά τα σετ με το Σετ Πίστας Mario Kart Circuit (πωλείται ξεχωριστά). Φοβερά άλματα και αγωνιστική δράση για μικρότερα παιδιά που αγαπούν τα παιχνίδια Mario Kart! Το καθένα πωλείται ξεχωριστά και απευθύνεται σε παιδιά 3 ετών και άνω.\nHw Νταλίκα Καρχαρίας


Προσοχή! Αποσύρουν corn flakes! - OlaDeka\nΑρχική » Διάφορα » Προσοχή! Αποσύρουν corn flakes!\nΔημητριακά πρωινού (corn flakes) της Kellogg με την εμπορική επωνυμία «Special K» ανακαλεί ο Ενιαίος Φορέας Ελέγχου Τροφίμων (ΕΦΕΤ), επειδή μετά από ανάλυση που έγινε στα συστατικά του βρέθηκαν αλλεργιογόνες ουσίες που δεν\nαναγράφονταν στη συσκευασία.\nΤα πάντα για την απόσυρση.\n"Chart Show corn flakes ΑΠΟΣΥΡΣΗ


Εγκαινιάσθηκε η νέα μονάδα της ΚΡΙ-ΚΡΙ στις Σέρρες | Empisteutiko.gr\nΣήμερα 14 Απριλίου 2021 23:38 Καιρός Ζώδια Σαν Σήμερα\nΕγκαινιάσθηκε η νέα μονάδα της ΚΡΙ-ΚΡΙ στις Σέρρες\nΟκτ 13, 2014 Σερραϊκά Νέα\nΔ.Τ Στα εγκαίνια της νέας μονάδας της ΚΡΙ-ΚΡΙ ο πρόεδρος του επιμελητηρίου Σερρών Χρήστος Μέγκλας: « Πιστεύαμε ότι θα ανακάμψει άμεσα η μεγάλη γαλακτοβιομηχανία του νομού μας»\nΣτα εγκαίνια της νέας μονάδας της γαλακτοβιομηχανίας ΚΡΙ-ΚΡΙ παραβρέθηκε το πρωί της Παρασκευής 10 Οκτωβρίου 2014 ο Πρόεδρος του Επιμελητηρίου Σερρών κ. Χρήστος Μέγκλας. Οκτώ μήνες μετά την καταστροφή του εργοστασίου της ΚΡΙ-ΚΡΙ από πυρκαγιά, η Σερραϊκή εταιρία εγκαινίασε τη νέα μονάδα της ολοκληρώνοντας μια επένδυση 20 εκατομμυρίων Ευρώ. Η παραγωγική δυναμικότητα του νέου εργοστασίου είναι διπλάσια σε σχέση με την προηγούμενη δυναμικότητα που είχε η εταιρία.\nΣτις δηλώσεις του ο Πρόεδρος του Επιμελητηρίου Σερρών κ. Χρήστος Μέγκλας τόνισε: «Οφείλουμε όλοι να δώσουμε συγχαρητήρια στη γαλακτοβιομηχανία ΚΡΙ-ΚΡΙ που μέσα σε διάστημα 8 μηνών κατάφερε να δημιουργήσει αυτήν τη σύγχρονη μονάδα, μια επένδυση 20 εκατομμυρίων ευρώ. Όταν πολλοί έκλαιγαν για τη ζημιά εμείς βλέποντας τα νούμερα αυτής της εταιρίας, το 2003 με τζίρο 18 εκατομμυρίων είχε μεικτά κέρδη 8 εκατομμύρια, και το 2013 με τζίρο 68 εκατομμυρίων είχε μεικτά κέρδη 22 εκατομμύρια ευρώ, πιστεύαμε στην επιχείρηση. Σίγουρα στεναχωρηθήκαμε αλλά δηλώναμε και ήμασταν σίγουροι ότι θα ανακάμψει άμεσα.\nΑν και το πρώτο μισό του 2014 ήταν δύσκολο για τη Σερραϊκή γαλακτοβιομηχανία, κάτι που αποτυπώθηκε στις πωλήσεις γαλακτοκομικών που μειώθηκαν στο εξάμηνο κατά 11,3% αντίστοιχα σε σχέση με το πρώτο εξάμηνο του 2013, η δυναμική της εταιρίας είναι τόσο μεγάλη που θα το καλύψει. Εμείς κι όλος ο Νομός Σερρών είμαστε υπερήφανοι που έχουμε μια εξαγωγική εταιρία που καινοτομεί. Ευχόμαστε να δημιουργηθούν κι άλλες εταιρίες που θα δίνουν υπεραξία στο πρωτογενές υλικό του Νομού μας και θα το κάνουν γνωστό την παγκόσμια αγορά».\n"Ο Όσκαρ Πιστόριους είναι τσακισμένος από τις τύψεις" Έκρυβε ναρκωτικά σε εγκαταλελειμμένο εργοστάσιο στη Σίνδο\nΆφωνη έμεινε η παγκόσμια επιστημονική κοινότητα από την ανακάλυψη. Όταν τα χώματα έφυγαν από τον θάλαμο πίσω από τις λεγόμενες...


Αξιοθέατα και διαδρομές Κύθνου, παραλία Κολόνα, ιαματικά Λουτρά κυθνου, Ο Μέριχας το λιμάνι, η πλατεία της Μεσσαριάς\nΑξιοθέατα και διαδρομές Κύθνου Η Κύθνος έχει πολλά αξιοθέατα! Κολόνα μία μαγική εικόνα. Μια αμμώδεις παραλία, η οποία συνδέει τη στεριά με μια μακρόστενη βραχονησίδα\nΔΙΑΔΡΟΜΕΣ & ΑΞΙΟΘΕΑΤΑ ΣΤΗ ΚΥΘΝΟ\nΒρίσκεται δίπλα στην Αττική και όμως παραμένει μια από τις πιο ήσυχες γωνιές στο Αιγαίο, αν και έχει ιστορία που παραπέμπει ακόμα και 10.000 χρόνια πριν. Η Χώρα της Κύθνου στέκει ψηλά με τα κάτασπρα σπιτάκια να ξεχωρίζουν στο άγονο τοπίο του νησιού.\nΤα λουτρά αποτελούν την αιχμή του δόρατος της ξενοδοχειακής υποδομής της Κύθνου. Υπάρχουν όμως αρκετά δωμάτια και ξενοδοχεία που δίνουν εικόνα μεγάλου τουριστικού θέρετρου. Σε όλο το μήκος της παραλίας υπάρχουν πολλές ταβέρνες και μικρά μπαρ που δίνουν την αίσθηση του κοσμοπολίτικου.\nΤο νησί έχει ολόγυρα παραλίες. Η πιο εξωτική είναι η Κολώνα, όπου μια μικρή λωρίδα γης ενώνει την Κύθνο με το νησάκι του Αγίου Λουκά. Η παραλία Απόκρουση είναι από τις μεγαλύτερες στην Κύθνο, ενώ η περιοχή είναι γεμάτη από αρχαιολογικούς θησαυρούς.\nΣτη Δρυοπίδα επισκεφθείτε το Σπήλαιο Καταφύκι, ένα από τα μεγαλύτερα στην Ελλάδα, την Αγία Τριάδα, χτισμένη με στάμνες για λόγους ηχητικής και το Βυζαντινό και το Λαογραφικό Μουσείο.\nΣε βραχώδη λόφο στο ακρωτήρι Κατακέφαλο, βρίσκεται το Κάστρο της Ωριάς, πρωτεύουσα της Κύθνου επί Βυζαντινών και Ενετών. Εντός του Κάστρου υπάρχουν απομεινάρια από εκατοντάδες κτίσματα.\nΗ Μονή Παναγίας Νικούς είναι ιστορικό μοναστήρι που διαδραμάτισε σημαντικό εκπαιδευτικό ρόλο στο νησί ιδιαίτερα σε προηγούμενους αιώνες.\nΑν έχετε σκάφος ή άλλο πλωτό μπορείτε να επισκεφθείτε πλήθος παρθένων παραλιών με αμμουδιά. Γενικά, γνωστές παραλίες είναι η Επισκοπή, η Μαυριάνου, ο Τρίβλακας, ο Άγιος Στέφανος, η Νάουσα, το Κουρί, ο Άγιος Δημήτριος με τα κρινάκια!\nΠαραλίες με όμορφες αμμουδιές αλλά και παραδοσιακές ταβέρνες όπως τα φλαμπούρια, η επισκοπή, οι Λεύκες, το Σχινάρι, ο Άγιος Δημήτρης. Σε όλες αυτές τις παραλίες λειτουργούν ταβέρνες οι οποίες φιλοξενούν φίλους και τουρίστες. Το νησί έχει δεκάδες παραλίες και προσφέρεται για ήσυχες οικογενειακές αλλά και νεανικές διακοπές. Από τον Μέριχα ξεκινούν οι δύο βασικές διαδρομές του νησιού. Η μία οδηγεί προς την Χώρα (7,5χλμ) και συνεχίζει για τα Λουτρά (4,5χλμ) και Αγία Ειρήνη. Η άλλη, οδηγεί από τον Μέριχα στο δεύτερο από τα δύο μεγάλα χωριά, τη Δρυοπίδα (4,5χλμ) και από εκεί στον θερινό οικισμό της γνωστής θαυματουργού Παναγιάς Κavάλας (6,5χλμ) και τον Άγιο Δημήτριο (11 χλμ από την διασταύρωση του δρόμου προς Κανάλα μέχρι και τον όρμο).


Όταν μεγαλώσω θέλω να γίνω σαν την τρίχρονη κόρη μου - Mothersblog.gr\n15 Φεβ 2020\tMommy Fine\nΑν έχεις κι εσύ ένα τρίχρονο σπίτι σου, μην ψάχνεις αλλού το είδωλό σου\nΗ Σοφία είναι επίσημα πια τριών ετών, είναι ζωηρή, οι δασκάλες της την αποκαλούν σκανταλιάρα, είναι κατάξανθη και θα μπορούσε άνετα να είναι ο θηλυκός Ντένις ο τρομερός.\nΜπορεί να σε φέρει στα όρια σου, μπορεί να κάνει κάθε είδους τρέλα μέσα σε δευτερόλεπτα και την ίδια στιγμή μπορεί να σου χαμογελάσει και να ξεχάσεις και τη ζημιά που έγινε και τι θα πρέπει να μαζέψεις μετά τον πανικό.\nΑυτό που με σιγουριά μπορώ να πω, τα βράδια που τρυπώνει στο κρεβάτι μας, παρέα με τη βαβά της είναι πως το τρίχρονο αυτό τρελόπαιδο είναι ένας από τους ανθρώπους που πραγματικά θαυμάζω και θέλω αλήθεια να της μοιάσω και έχω τέσσερις σημαντικούς λόγους γι΄αυτό που σου γράφω:\nΔεν την νοιάζει τι σκέφτονται οι άλλοι γύρω της:\nΜπορεί να χορέψει ξέφρενα ακούγοντας Baby shark ή Φουρέιρα (την Καραμέλα), μπορεί να τραγουδήσει με ενθουσιασμό που θα ζήλευαν και επαγγελματίες, μπορεί να ξεκινήσει ψιλή κουβέντα με τον παππού στο μάρκετ, μπορεί να σταματήσει μπροστά στον καθρέφτη και να πει απλά, είμαι πολύ όμορφη σήμερα. Κι αν αυτή την αυτοπεποίθηση κι αυτή την ελευθερία δεν την θαυμάζεις, είναι απορίας άξιο.\nΒρίσκει την απόλαυση στα απλά πράγματα:\nΕύκολα μπορεί να ενθουσιαστεί με ένα αυτοκόλλητο ή ένα γλειφιτζούρι, το πρόσωπό της λάμπει όταν σκάει σαπουνόφουσκες και η λέξη κρέπα της μαμάς μπορεί να την εκτοξεύσει στα ουράνια. Δεν θέλει πολλά για να είναι χαρούμενη και αυτό είναι κάτι που θαυμάζω πιο πολύ απ΄ όλα.\nΗ παρουσία της είναι έντονη και επιβλητική:\nΣε μια απλή βόλτα από το σχολείο στο σπίτι, η Σοφία θα σκύψει, θα πιάσει και θα επεξεργαστεί κάθε φυλλαράκι, κλαράκι, σκουπιδάκι, τετραποδάκι που θα βρεθεί στο διάβα της. Θα καταλάβει πως έχω αλλάξει κραγιόν, θα ενθουσιαστεί με ένα καινούργιο μπλουζάκι, αρκουδάκι ή απλά με τα μακαρόνια –σκουλήκια που της ετοιμάζω τα οποία απολαμβάνει λες και τρώει το πιο γκουρμέ πιάτο στον πλανήτη.\nΚι όταν την φωνάζω, κι όταν μαλώνει με την αδερφή της, κι όταν κάποιος την σπρώξει στην παιδική χαρά, κι όταν κάτι της πάει στραβά, στραβώνει, τσαντίζεται κι όλο αυτό περνάει σε πέντε λεπτά. Kι είναι μέρες που απορώ, πόση ενέργεια θα μπορούσα να μην έχω ξοδέψει άσκοπα, θυμώνοντας για πράγματα ανούσια, που θα μπορούσα και θα έπρεπε να έχω ξεπεράσει σε πέντε λεπτά.


Σαμαριά, το φαράγγι της Σαμαριάς στην Κρήτη\nΚρήτη Πεζοπορία : Σαμαριά\nΣαμαριά, το φαράγγι της Σαμαριάς\nΗ φύση στη Σαμαριά\nΤο χωριό Σαμαριά\nΔεξιά βλέπετε τον χάρτη της Σαμαριάς, που είναι τυπωμένος στο πίσω μέρος του εισιτηρίου που θα αγοράσετε στην είσοδο του φαραγγιού.\nΗ Σαμαριά δεν μπορεί να χαρακτηριστεί ένας απλός περίπατος για όσους δεν είναι εξοικειωμένοι με την πεζοπορία.\nΑπό την Αγία Ρουμέλη θα πάρετε το φέρρυ που θα σας μεταφέρει είτε προς Λουτρό και Χώρα Σφακίων, είτε προς Σούγια και Παλαιόχωρα.\nΔυστυχώς στην Αγία Ρουμέλη, όπως και σε άλλα μέρη που διακινείται πολύς περαστικός τουρισμός, είναι έντονο το φαινόμενο με τα "καμάκια" που προσπαθούν να σας πείσουν να προτιμήσετε την δική τους ταβέρνα. Απλά αγνοείστε τους.\nΑν δεν βιάζεστε να επιστρέψετε στο ξενοδοχείο σας ή στο σπίτι σας, μπορείτε να παραμείνετε στην Αγία Ρουμέλη σε κάποιο από τα δωμάτια που θα βρείτε εκεί.\nΘα πρέπει όμως να θυμάστε ότι η Αγία Ρουμέλη μεταμορφώνεται όταν φύγει το τελευταίο καραβάκι. Ξαφνικά όλα ηρεμούν και εσείς ανακαλύπτετε την πραγματική ομορφιά της. Απολαύστε το ηλιοβασίλεμα στην παραλία, ένα καλό γεύμα σε κάποια ταβέρνα, την κουβεντούλα με τον ταβερνιάρη, τα αστέρια που γεμίζουν τον νυκτερινό ουρανό. Το πρωί μη βιαστείτε να φύγετε. Πάρτε το μονοπάτι που ανεβαίνει στο κάστρο ψηλά πάνω από την Αγία Ρουμέλη και απολαύστε τη μαγευτική θέα.\nΣύντομη επίσκεψη στο φαράγγι της Σαμαριάς\nΩστόσο αν δεν αισθάνεστε αρκετά δυνατοί για όλη αυτή τη διαδρομή, υπάρχει και η εναλλακτική λύση του "lazy way", όπως αποκαλείται από τους τουριστικούς πράκτορες.\nΕίναι μια πολύ συντομότερη διαδρομή, όπου ξεκινάτε από την Αγία Ρουμέλη και περπατάτε μέχρι τις Σιδερόπορτες, το στενότερο σημείο του φαραγγιού.\nΣτις Σιδερόπορτες (στο βάθος στη φωτογραφία) το φαράγγι είναι τόσο στενό και σχεδόν αγγίζετε τις 2 πλευρές του, που ορθώνονται κάθετα 350 μέτρα πάνω από το κεφάλι σας.\nΗ σύντομη διαδρομή είναι σίγουρα ένας εύκολος τρόπος να νοιώσετε τη μαγεία του φαραγγιού της Σαμαριάς, οπωσδήποτε όμως όχι ολόκληρη.\nΠερίοδος επίσκεψης στη Σαμαριά\nΗ είσοδος στη Σαμαριά επιβαρύνεται με κάποιο φθηνό εισιτήριο κι επιτρέπεται από τα μέσα Απριλίου μέχρι το τέλος Οκτωβρίου. Το πότε θα ανοίξει το φαράγγι για τους επισκέπτες εξαρτάται από τις καιρικές συνθήκες.\nΜια δυνατή βροχή μπορεί να αναγκάσει τους υπεύθυνους να μην επιτρέψουν την είσοδο στο κοινό για να αποφευχθούν τα ατυχήματα από την πτώση βράχων ή την υπερχείλιση του ποταμού που ρέει μέσα στο φαράγγι.\nΕπίσης θα πρέπει να γνωρίζετε ότι τις μέρες που στην Κρήτη φυσά δυνατός άνεμος, δεν είναι σπάνιο να μην επιτρέπεται να ταξιδέψουν τα καραβάκια από και προς την Αγία Ρουμέλη, οπότε υπάρχει περίπτωση να χρειαστεί να παραμείνετε μέχρι να βελτιωθούν οι καιρικές συνθήκες. Συνήθως αυτό συμβαίνει το φθινόπωρο.\nΤο φαράγγι της Σαμαριάς Αυτή η σελίδα προστατεύεται από το νόμο περί πνευματικής ιδιοκτησίας. Κατασκευή, φιλοξενία και προώθηση ιστοσελίδων από την ArtKreta.gr


Αποβάλετε ανασφάλειες και φοβίες και γίνετε πιο δυναμικοί, διεκδικώντας τις απαιτήσεις σας με διπλωματικό τρόπο. Η περίοδος αυτή είναι αρκετά καλή για να τακτοποιήσετε τυχόν οικονομικές υποθέσεις και ταυτόχρονα να επενδύσετε σε μακροπρόθεσμα κερδοφόρα σχέδια. Θα σας απασχολήσουν έντονα κάποια οικογενειακά προβλήματα και θα πρέπει να είστε προσεκτικοί γιατί σπασμωδικές κινήσεις και βεβιασμένες αποφάσεις δεν ενδείκνυνται αυτή την περίοδο. Οι υποχρεώσεις που έχετε στον επαγγελματικό τομέα τείνουν να σπάσουν τα νεύρα σας και να δοκιμάσουν τις αντοχές σας. Στα οικονομικά σας κάντε μια συνετή διαχείριση των χρημάτων σας, για να μην βγείτε εκτός προϋπολογισμού.